Antara Influenza Dan Selesema Biasa, Apa Perbezaannya & Mana Lebih BAHAYA?

Demam, sakit kepala, batuk, sakit tekak, hidung berair dan sakit-sakit badan. Ini semua adalah simptom
demam selsema biasa
.

Walau bagaimanapun, ia mungkin juga bukan. Sebaliknya, influenza (juga dikenali sebagai flu) berkemungkinan adalah penyebabnya.

Apa yang lebih menakutkan, dengan penularan wabak COVID-19,
anda mungkin mahu semak kembali adakah simptom itu
 benar-benar hanya demam selesema biasa.

Untuk mendapatkan lebih banyak info tentang Kesihatan Pernafasan, sila dapatkannya
di sini.

Dua penyakit ini berkongsi simptom yang hampir sama, namun kedua-duanya adalah penyakit yang berbeza.

Influenza dan demam selsema biasa, kedua-duanya disebabkan oleh virus

Virus adalah agen penyebab bagi kedua-dua penyakit ini. Namun, ia melibatkan virus yang berbeza.

Bagi demam selesema biasa,
virus utamanya adalah rhinovirus yang terdiri daripada 3 jenis utama A, B dan C
.

Terdapat sekitar 160 subjenis yang diketahui boleh menjejaskan manusia. Disebabkan jenis yang banyak, anda boleh mendapat jangkitan berulang kali.

Influenza atau flu pula disebabkan oleh virus influenza. Ia terdiri daripada jenis A, B, C dan D.

Virus A adalah agen utama dengan subjenis yang pelbagai mengikut 2 jenis protein (H dan N) di permukaannya. Daripada 2 protein ini, nama-nama subjenisnya diambil.

Paling kerap ditemui adalah H1N1 dan H3N1.

Bagaimana ingin membezakannya?

Tanpa ujian makmal yang khusus
, mustahil untuk membezakan kedua-duanya hanya melalui tanda dan simptom.

Namun, secara amnya simptom flu lebih teruk dan berlaku secara tiba-tiba.

Berbeza dengan demam selsema biasa yang kebiasaannya ringan dan datang secara beransur.

Beberapa perbezaan lain pula adalah:

Demam kebiasaannya flu, terutamanya jika suhu tinggi sehingga 37.8°C-40°C.

Flu menyebabkan rasa letih sehingga berminggu-minggu.

Sakit tekak lebih kerap berlaku dalam selesema biasa.

Hidung berair juga biasanya berlaku dalam selesema biasa.

Mual, muntah dan
cirit-birit adalah simptom flu
.

Komplikasi seperti pneumonia lebih kerap berlaku dalam flu.

Awasi tanda-tanda amaran. Jika berlaku, dapatkan bantuan perubatan segera kerana dikhuatiri komplikasi:

Sesak nafas.

Bibir dan kulit berwarna biru.

Ruam.

Terlalu penat sehingga tidak mampu bangun.

Mungkin bukan kedua-duanya, tetapi denggi

Demam, letih dan sakit sendi mungkin juga disebabkan oleh
demam denggi
.

Memandangkan kes denggi sangat tinggi di Malaysia, lebih-lebih lagi di kawasan bandar, doktor mungkin akan mengesyakinya dan membuat ujian darah untuk menyingkirkan kebarangkalian demam denggi.

Apa pun penyakit yang mungkin menjangkiti badan anda, amalan gaya hidup sihat sentiasa menjadi langkah terbaik dalam mencegah daripada pelbagai jenis penyakit.

Amalkan pemakanan sihat dan senaman berkala. Jangan lupa juga untuk mengambil vaksin influenza setiap tahun bagi mendapatkan perlindungan yang berkesan.


Fakta Dan Mitos Tentang Kemurungan

Kemurungan merupakan antara satu masalah berkaitan gangguan mental yang paling kerap dialami oleh kebanyakan individu. Jom kita ketahui apakah perkara fakta dan mitos tentang mengenai masalah mental ini.

Fakta vs mitos kemurungan

Berikut merupakan antara perkara-perkara berkaitan dengan kemurungan atau depresi. Ada yang sahih dan ada yang sekadar kepercayaan yang harus dihentikan.

Kerja kuat

Masalah berkaitan tekanan mental ini memberi kesan kepada 1 bagi setiap enam individu pada satu tahap dalam kehidupan. Antara kaedah yang dikatakan dapat membantu mengatasi masalah ini adalah bekerja lebih kuat untuk berasa lebih baik.

Sudah tentu ini adalah
mitos.

Bekerja dengan terlalu kuat boleh menjadi antara tanda kemurungan klinikal, terumatanya kepada individu lelaki. Jangan terlalu memaksa diri. Berikan diri anda masa untuk berehat.

Bukan penyakit

Individu dengan isu berkaitan mental ini sememangnya tidak akan mengalami sebarang gejala yang boleh dilihat dengan mata kasar. Tetapi itu bukan bermakna depresi bukan satu masalah berkaitan kesihatan yang serius.

Jika ada yang berasakan depresi sekadar isu berkaitan kesedihan atau satu karakter yang lemah dan bukan berkaitan penyakit, ia adalah
mitos.

Ini kerana depresi adalah satu gangguan kesihatan mental yang kompleks.

Lelaki dan emosi negatif

Berbeza dengan wanita, individu lelaki yang mengalami isu depresi ini sukar untuk dikenal pasti oleh pasangannya, ahli keluarga mahupun doktor. Ini adalah
fakta.
Ini kerana lelaki tidak gemar untuk bercakap mengenai perasaan.

Sebaliknya, mereka meluahkan tekanan yang dihadapi dengan emosi negatif seperti baran, mudah marah serta berdepan keletihan. Mereka melepaskannya kepada individu di sekeliling mereka. Malahan ada antara mereka cuba mengendalikan situasi ini dengan tabiat penyalahgunaan
dadah
 dan alkohol.

Berlaku kepada semua

Fakta.
Lelaki, perempuan, tua ataupun muda, tanpa mengira sebarang status atau belakang etnik, agama mahupun bangsa, semuanya berisiko untuk mengembangkan depresi.  Walau bagaimanapun, masalah ini lebih kerap dialami wanita berbanding lelaki.

Mahukan perhatian

Sering kali masyarakat menganggap individu dengan masalah berkaitan mental ini hanya mahukan perhatian dan simpati. Ia adalah satu
mitos
. Ini kerana mereka dengan isu ini bukanlah individu yang malas dan mahukan simpati untuk mereka.

Kemurungan adalah satu masalah perubatan melibatkan kesihatan berkaitan perubahan di dalam otak. Keadaan ini boleh diperbaiki melalui proses rawatan yang bersesuaian.

Selalu menangis

Ia adalah satu
mitos
. Ini kerana bukan semua individu dengan masalah mental ini akan menangis. Malahan adakalanya, individu yang depresi tidak mempunyai perwatakan yang sedih. Sebaliknya, mereka bagaikan tidak mempunyai emosi dan berasa seperti tidak berguna.

Sejarah keluarga

Jika anda mempunyai ahli keluarga dengan masalah ini, sememangnya terdapat risiko dan kecenderungan untuk anda turut mengembangkan masalah mental ini. Ia adalah
fakta.
 Namun, ia bukanlah satu kemestian.

Sekiranya anda mengetahui tentang sejarah ini, anda boleh melakukan pencegahan dengan mengurangkan tekanan, lebihkan
 senaman
 harian, mendapatkan perkhidmatan kaunseling atau mencari rawatan profesional lain. Ia sudah tentu dapat membantu mengurangkan risiko diserang kemurungan.

Penjagaan diri

Kemurungan boleh berlaku kepada sesiapa sahaja, walaupun kepada individu yang selama ini berperwatakan ceria dan lincah. Anda boleh mengurangkan risiko untuk mengalaminya melalui menjaga diri dengan mengurangkan tekanan, memperbanyakkan aktiviti riadah dan bersenam serta mengimbangi soal pemakanan harian anda. Mencegah adalah lebih baik daripada merawat, bukan?

Anda mungkin berminat untuk membaca artikel:

Mengharungi Sekolah Perubatan Dengan Depresi

Anda Mungkin Mengalami Depresi Jika Mengucapkan Perkataan Ini

Depresi “Dibuat” untuk Meraih Perhatian


Sakit Tiga Sekawan, Pernah Terfikir Tak Kenapa Batuk, Demam & Selesema Datang Sekali?

Pasti ramai yang pernah mengalami keadaan di mana anda sakit – demam,
batuk dan selesema
 pasti akan datang bersama. Apakah punca batuk, selesema dan demam berlaku sekali gus?

Artikel ini akan menjawab persoalan berkenaan punca batuk, demam dan selesema anda dari sudut saintifik.

Untuk mendapatkan lebih banyak info berkenaan kesihatan pernafasan, anda boleh klik
di sini
.

Mengapa kita demam?

Demam ialah
kenaikan suhu badan sementara, sering disebabkan oleh penyakit
. Mengalami demam adalah tanda bahawa terdapat sesuatu yang tidak biasa berlaku dalam badan anda.

Ia berlaku apabila hipotalamus dalam otak anda, yang bertanggungjawab untuk mengawal suhu badan anda, mengubah titik set suhu badan normal lebih tinggi.

Bagi orang dewasa, ketidakselesaan sering dirasakan ketika demam, tetapi biasanya tidak menjadi kebimbangan kecuali jika suhu badan mencapai 39.4 C.

Sebaliknya untuk
bayi dan kanak-kanak, suhu yang meningkat walaupun sedikit mungkin menunjukkan jangkitan yang serius.

Punca demam yang sering berlaku

Kenaikan suhu badan atau demam boleh disebabkan oleh beberapa punca termasuklah:

Jangkitan virus atau bakteria

Kepanasan parah (heat exhaustion)

Keadaan melibatkan keradangan seperti rheumatoid arthritis

Tumor malignan

Kesan sampingan beberapa ubat seperti antibiotik, ubat darah tinggi dan sawan

Selepas imunisasi seperti difteria, tetanus dan pertusis (DTaP)

Kadangkala, punca demam tidak dapat dikenal pasti. Jika anda mengalami demam melebihi 3 minggu tanpa mengetahui punca walaupun selepas penilaian yang mendalam, diagnosisnya dikenali sebagai
fever of unknown origin (PUO)
.

Pentingkah batuk untuk tubuh kita?

Batuk merupakan
salah satu daripada refleks pelindung untuk mencegah aspirasi bahan asing ke dalam paru-paru.

Punca batuk yang paling biasa selalunya disebabkan oleh jangkitan saluran pernafasan bahagian atas (URTI).

Walaupun terdapat sebilangan besar gejala jangkitan URTI yang boleh diselesaikan dalam masa 2 minggu, batuk boleh berlanjutan lebih daripada tempoh tersebut.

Mengapa selesema berlaku ketika demam?

Apabila virus yang menyebabkan selesema masuk ke dalam badan anda, tubuh akan menghasilkan sejenis bahan kimia yang bergelar histamin.

Histamin bertindak sebagai pelindung badan semasa keradangan, tetapi
mengakibatkan lebih banyak pengeluaran lendir dari hidung anda.

Walaupun bunyinya menjijikkan, namun ia bermanfaat kerana:

Lendir yang terhasil boleh membantu menangkap perengsa luaran atau kuman yang boleh masuk ke dalam badan anda dan membuatkan anda lebih sakit.

Pengumpulan mukus bertindak sebagai lapisan perlindungan tambahan untuk tisu hidung anda. Ini boleh membantu untuk mencegah kuman memasuki badan melalui rongga hidung,
sinus atau saluran darah
.

Lendir yang keluar daripada hidung anda juga membawa kuman dan perengsa lain ke luar badan anda. Ia boleh mengurangkan keradangan disebabkan oleh kedua-dua perkara ini.

Punca batuk, selesema dan demam datang tiga serangkai

Semasa mengalami jangkitan kuman, badan akan adaptasi dengan keadaan di mana terdapat ancaman luar kepada tubuh anda.

Salah satu adaptasi yang dilakukan adalah menaikkan suhu badan. Kenaikan suhu ini membantu badan untuk melawan jangkitan kuman yang berada di dalam badan kita.

Oleh sebab itulah
kita akan berasa seakan-akan demam semasa terdapat jangkitan kuman.

Selesema berlaku kerana badan kita mahu mengeluarkan kuman daripada tubuh kita. Salah satu caranya ialah seperti yang diterangkan di atas, di mana lendiran hingus akan membawa kuman keluar daripada badan.

Apabila tubuh kita mula menghasilkan lendiran yang banyak, kita akan berasa seperti terdapat sesuatu yang berkumpul di tekak kita.

Kadangkala, anda juga mungkin merasakannya menitis daripada hidung ke tekak anda.

Oleh sebab batuk merupakan refleks pelindung badan kita, kita akan kerap batuk semasa selesema untuk mengeluarkan lendiran daripada badan.

Keadaan ini digelar sebagai titisan postnasal. Gejala biasa dari titisan postnasal termasuklah:

Perasaan yang anda perlu membersihkan tekak atau menelan lendiran secara berterusan

Batuk yang lebih kerap pada waktu malam

Loya daripada penghasilan lendir yang berlebihan bergerak ke perut anda

Tekak berasa sakit dan gatal

Nafas berbau

Bilakah anda perlu berjumpa dengan doktor?

Punca batuk, demam dan selesema memang menjengkelkan dan membuat anda berasa tidak selesa, tetapi biasanya akan sembuh sendiri.

Kadang-kadang, ia boleh menjadi tanda masalah yang lebih serius. Hubungi doktor anda sekiranya:

Batuk, demam dan selesema berlanjutan lebih daripada 10 hari

Anda menghidap demam bersuhu tinggi

Hingus berwarna hijau atau kuning dan disertai dengan sakit sinus atau demam. Ini mungkin merupakan tanda jangkitan bakteria

Anda mempunyai darah di lendiran yang berterusan setelah kecederaan kepala

Batuk, selesema dan demam normal sebenarnya

Badan kita mempunyai sistem pelindungan yang tersendiri untuk mengelakkan jangkitan kuman menjadi lebih serius. Pastikan anda mengamalkan
etika batuk dan bersin
 yang betul ketika sakit.

Berundinglah dengan doktor anda jika simptom semakin teruk untuk mengetahui punca batuk, demam dan selesema yang berterusan.

Kini anda telah mengetahui beberapa punca batuk, demam dan selesema.


5 Perkara Penting Anda Perlu Titik Berat Jika Ada Sakit Tulang Belakang Ini!

Apa itu skoliosis atau
masalah tulang belakang melengkung
 adalah satu kondisi apabila tulang belakang membengkok secara berlebihan pada arah yang tidak betul.

Darjah lengkungan tulang belakang manusia
 akan dikira dengan darjah sudut – jika lebih luas sudut tersebut, maka lebih tinggi risiko skoliosis untuk tambah serius.

Skoliosis biasanya bermula pada umur kanak-kanak dan menjadi semakin teruk apabila semakin dewasa!

Untuk mendapatkan lebih banyak info tentang Tulang/ Otot, sila dapatkannya
di sini.

Apa itu skoliasis dan jenisnya?

Lordosis
. Juga disebut swayback, tulang belakang seseorang dengan lordosis melengkung dengan ketara masuk ke bawah punggung.

Kyphosis
. Kyphosis dicirikan oleh belakang belakang yang tidak normal (lebih daripada 50 darjah kelengkungan).

Skoliosis
. Seseorang yang mempunyai skoliosis mempunyai lengkung ke arah tulang belakang.
Lengkung sering berbentuk S atau berbentuk C
.

Tip hidup dengan apa itu skoliosis

1. Elakkan posisi kepala bongkok ke depan

Adalah sangat disyorkan bagi individu menghidap skoliosis harus mengelakkan kedudukan kepala yang membengkok ke hadapan.

Ini kerana, ia memberikan tekanan yang berlebihan pada saraf tunjang dan sebenarnya memampatkan saluran darah pada saraf tunjang.

Keadaan ini boleh
 menyebabkan degenerasi tulang belakang manusia
 secara beransur-ansur dari semasa ke semasa.

Secara umumnya postur ini sering digunakan semasa bersama telefon.

Dalam kes-kes skoliosis, ini adalah sesuatu yang harus dielakkan sepenuhnya untuk mencegah keadaan semakin teruk.

Jika ada skoliosis #2. Elakkan sukan sentuh

Sukan dalam bentuk apa pun adalah sesuatu yang perlu dielakkan untuk individu menghidap skoliosis walaupun lengkukan skoliotik mungkin sedikit.

Ini kerana sukan yang bersentuhan boleh mengakibatkan
 kecederaan yang ketara pada tulang belakang
 hanya dengan tekanan sukan yang dimasukkan ke dalam tulang belakang semasa berlari dan melompat.

Sukan juga harus dielakkan bagi individu yang baru menjalani pembedahan apa itu skoliosis.

Ini kerana ia mungkin menjejaskan rod logam dimasukkan untuk membetulkan kelengkungan tulang belakang.

Jika ada skoliosis #3. Elakkan tidur tiarap

Ini mungkin kedudukan tidur yang buruk bagi kes masalah skoliosis.

Alasan di sebalik ini adalah
 tidur meniarap menyebabkan tulang torak
 menjadi rata dan jika ini berlaku, ia akan memberi kesan pada tulang belakang dan akhirnya menyebakan perkembangan atau memburukkan kelengkungan atau skoliosis.

Tidur meniarap juga menyebabkan seseorang itu memalingkan leher yang akhirnya memutarkan tulang belakang.

#4. Elakkan mengangkat objek yang berat

Jelas bahawa mengangkat objek berat
 meletakkan tekanan teruk pada tulang belakang.

Oleh itu, jika seseorang yang mempunyai skoliosis mengangkat atau membawa objek berat, maka ia akan sangat mempengaruhi tulang belakang dan bahgaian belakang.

Keadaan ini akhirnya akan mempercepatkan perkembangan skoliosis.

#5. Elakkan memakai kasut tumit tinggi

Bagi penghidap apa itu skoliosis terutama wanita, ini adalah pembunuh utama!

I
ni kerana penggunaan kasut tumit tinggi meletakkan ketidakseimbangan
terhadap postur normal tubuh badan
.

Oleh itu juga, ia adalah perkara penting yang perlu dielakkan bagi mengelakkan skoliosis menjadi semakin teruk.


Bagaimana Cara Pakai Kondom Wanita? Penting Agar Tiada Kes TERSEKAT Dalam Faraj!

Si dia tidak mahu pakai kondom masa seks? Tidak mengapa, ada cara pakai kondom wanita yang boleh dicuba. Ini penting terutama jika anda ingin elak hamil dan mencegah jangkitan penyakit kelamin.

Bantu mencegah jangkitan penyakit kelamin

Kondom wanita atau
Femidon
, boleh membantu mencegah jangkitan
penyakit kelamin (STD)
 temasuklah
HIV
 semasa
bersetubuh.

Kondom ini juga boleh dimasukkan ke dalam dubur untuk
seks anal
 bagi melindungi jangkitan STD (seks jenis ini diharamkan bagi mereka yang beragama Islam).

Jika kondom untuk lelaki adalah jenis luaran, kondom wanita pula dikenali sebagai kondom dalaman yang turut berfungsi sebagai alat
pencegah kehamilan (kontraseptif)
 yang dapat mencegah kehamilan.

Untuk menggunakannya anda perlu tahu cara pakai kondom wanita yang betul. Bagaimana?

Apa itu kondom wanita?

Sebelum anda mengetahui cara pakai kondom wanita yang betul, jom ketahui apa sebenarnya yang dikatakan dengan
Femidon
 ini.

Umumnya, kondom ini akan dimasukkan ke dalam
saluran faraj
 atau dubur. Ia akan bertindak sebagai ‘dinding penghadang’ yang mencegah kemasukan cecair badan dan
air mani
 ke dalam uterus.

Jika
kondom lelaki
 dihasilkan daripada bahan lateks, kondom wanita pula diperbuat daripada bahan plastik lembut yang disebut sebagai nitril.

Perlu ke anda tahu cara pakai kondom wanita?

Mesti anda tertanya-tanya kenapa perlu anda memakainya sedangkan ada kondom untuk lelaki yang lebih mudah untuk digunakan.

Memang betul apa yang anda fikirkan itu, tetapi bagaimana jika si dia tidak mahu memakainya?

Adakah anda rela membiarkan diri berdepan risiko
kehamilan mengejut
 atau sebarang penyakit jangkitan kelamin?

Penggunaan kondom ini dikatakan sangat berkesan untuk
mengurangkan risiko kehamilan
.

Bahkan dengan cara pakai kondom wanita yang betul, ia memberikan perlindungan terbaik untuk mencegah jangkitan
penyakit kelamin (STD)
 seperti
gonorrhea
 atau sifilis.

Jika anda menggunakan kondom, pastinya anda boleh
menikmati hubungan seks
 tanpa perlu risaukan sebarang risiko kehamilan, apatah lagi saat kalian
belum bersedia untuk menimang zuriat.

Ini cara pakai kondom wanita yang betul

Berikut disenaraikan apa yang boleh dan patut dielakkan semasa pemakaian kondom wanita ini, iaitu:

Pastikan anda menggunakan
Femidon
 dari awal sesi berjimak sehingga akhir

Sila baca apa yang tercatat pada pembalut kondom dan semak tarikh luputnya

Pastikan tidak ada sebarang kecacatan atau koyakan

Gunakan pelincir untuk mencegah kondom daripada terkoyak

Simpan stok kondom wanita di tempat yang sejuk dan kering

Jangan gunakan kondom wanita dan kondom lelaki dalam masa yang sama, ia berisiko menyebabkan kondom terkoyak

Jangan guna semula kondom wanita

Jangan buang kondom di dalam mangkuk tandas kerana boleh menyebabkan ia tersumbat

Kaedah masukkan dan keluarkan kondom wanita

Buka pembalut kondom dengan teliti dan keluarkan kondom wanita daripada bungkusan untuk elakkannya terkoyak.

Untuk pastikan cara pakai kondom wanita yang betul, kenal pasti bahagian cincin kondom yang tebal dan tertutup serta bahagian cincin yang nipis.

Bahagian cincin tebal akan dimasukkan ke dalam
saluran faraj
. Manakala bahagian cincin yang nipis akan berada di luar faraj, melindung saluran bukaan faraj.

Dapatkan posisi yang selesa. Sambil memegang bahagian luar hujung kondom, tekan bahagian cincin yang tebal dalam faraj menggunakan ibu jari serta jari telunjuk. Jika anda biasa menggunakan tampon, pastinya tidak sukar buat anda.

Kemudian dengan menggunakan jari, tolak bahagian dalam kondom ke dalam saluran faraj sejauh mungkin sehingga ia bertentangan dengan serviks. Kondom akan mengembang secara semula jadi tanpa anda sedari.

Pastikan kondom tidak berpusing. Cincin luar yang nipis perlu berada di luar faraj.

Bantu
zakar pasangan anda
 untuk masuk dengan betul pada bukaan kondom wanita.

Hentikan seks jika anda rasa zakar terkeluar daripada kondom atau bahagian luar kondom tertolak ke dalam faraj.

Untuk mengeluarkannya, putar secara perlahan cincin bahagian luar dan tarik kondom keluar daripada faraj.

Buangkan kondom wanita yang telah digunakan ke dalam tong sampah. Jangan menggunakannya semula.

Perlindungan kesihatan

Baik kondom lelaki atau kondom wanita, kedua-duanya mempunyai tujuan yang sama, iaitu mengelakkan kehamilan dan juga mencegah jangkitan penyakit kelamin.

Sebelum menggunakan kondom, berbincanglah dengan pasangan. Pastikan mereka tahu bahawa ini adalah kaedah perlindungan terbaik untuk kalian berdua.

Sebaiknya lakukan perbincangan sebelum melakukan seks.


Abah, Nak Ajar Anak Naik Basikal Ada Caranya! Cuba 6 Tip Ini, Mesti Si Kecil Cepat Pandai!

Garu kepala memikirkan cara untuk mengajar anak menunggang basikal? Jangan bimbang, Hello Doktor akan kongsikan tip yang membolehkan anak kayuh basikal tanpa bantuan roda tambahan.

Dalam masa sama, sudah tentu dapat eratkan hubungan antara ibu ayah dan anak. Teruskan membaca artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Bilakah anak bersedia kayuh basikal?

Tiada had umur yang tepat untuk anak mula belajar mengayuh basikal. Ia bergantung pada
perkembangan
fizikal dan mental
 si kecil, tahap keselesaan serta koordinasinya.

Pun begitu, secara purata kebanyakan kanak-kanak bersedia untuk belajar menunggang basikal di antara usia tiga tahun setengah hingga empat tahun setengah.

Faktor terbesar adalah sama ada mereka mempunyai keinginan untuk belajar membawa basikal dan bukannya
kerana dipaksa.

Selalunya anak belajar dengan meniru perkara di sekelilingnya. Jadi mungkin anda boleh menaiki basikal di hadapan anak supaya mereka mempunyai keinginan dan dapat memahami secara am apa yang perlu dilakukan.

Jika anak belum mempunyai kekuatan untuk mengayuh, anda boleh menunggu sehingga mereka lebih besar atau boleh diperkenalkan kepada mereka
balance bike
 – membolehkan si kecil belajar mengimbangi basikal, meluncur dan menolak
dengan kaki
.

Tip ajar anak menunggang basikal

Berikut antara beberapa perkara perlu dititikberatkan oleh ibu bapa yang ingin mengajar anak untuk mengayuh basikal:

Tempat yang sesuai

Pasti ada yang terfikir untuk mengajar di kawasan padang berumput kerana merasakan ia selamat jika
anak mungkin terjatuh,
 betul tak? Tetapi sebenarnya ia lebih menyukarkan anak untuk kayuh basikal.

Sebaliknya pilih kawasan tar licin dan rata. Elakkan kawasan berbukit.

Sediakan basikal

Belikan anak basikal dengan s
aiz yang se
suai. Elakkan membeli basikal yang lebih besar untuk berjimat kerana boleh digunakan bagi tempoh masa lama.

Tetapkan tempat duduk (
saddle
) pada ketinggian yang sesuai supaya kaki anak dapat menjejak tanah. Tetapi jangan terlalu rendah! Ini boleh menyukarkan kayuhan kerana lutut boleh terkena hendal.

Helmet untuk keselamatan semasa menunggang basikal

Di Malaysia, agak jarang sebenarnya untuk dapat melihat
kanak-kanak bermain
 basikal dengan memakai set keselamatan seperti helmet, betul tak?

Tetapi pemakaian helmet amat penting untuk
melindungi kepala
 anak daripada sebarang kecederaan serius.

Anda juga boleh mempertimbangkan untuk memberi anak memakai sar
ung tang
an, pelindung siku dan betis, alas lutut dan kasut tertutup.

Jika anak
memakai kasut
 jenis bertali, pastikan ia diikat rapi dan elakkan si kecil daripada memakai seluar yang longgar. Sarankan anak untuk
memakai stoking
 dan berseluar panjang.

Bantuan pada usaha pertama

Biasanya kita akan memegang bahagian tempat duduk dan hendal sewaktu mengajar anak untuk mengayuh basikal, betul?

Tetapi hakikatnya tindakan tersebut boleh mengganggu proses pembelajaran anak untuk mengimbangi dan kayuh basikal.

Cara yang terbaik adalah untuk berdiri di belakang basikal dan anak. Tahan roda belakang antara kaki dan betis anda.

Berikan sokongan dengan memegang bahagian
bawah ketiak
 mereka, ini membolehkan anak mengawal basikal sepenuhnya – anda pun pasti tidak akan mengalami masalah
sakit belakang!

Baca juga:

Lepaskan secara perlahan-lahan semasa menunggang basikal

Apabila anak tampak berkeyakinan untuk mengawal basikal, lepaskan secara perlahan-lahan. Namun, pastikan anda sentiasa bersedia untuk memegang mereka jika perlu.

Kelebihan apabila berada di belakang basikal dan bukannya di tepi untuk membolehkan anda beri anak bimbingan dan membantu mereka memahami cara basikal bertindak balas.

Pastikan setiap
sesi pembelajaran
 basikal ini adalah selama setengah jam atau lebih.

Biarkan anak mula sendiri

Sekiranya anak sudah dapat mengayuh dan mengimbangi basikal dengan sendiri, biarkan mereka untuk berg
erak be
bas.

Minta anak untuk meletakkan kaki yang lebih kuat di pedal pada kedudukan pukul 2. Kemudian beritahu mereka untuk menolak pedal dengan kuat sambil kaki yang sebelah lagi menolak
permukaan tanah
.

Biasanya proses ini memerlukan beberapa percubaan sebelum anak memahaminya.

Penggunaan brek semasa menunggang basikal

Ada kalanya lebih mudah untuk mengajar konsep penggunaan brek tanpa anak menunggangnya.

Jadi minta si kecil berjalan sambil menolak basikal, kemudian tarik tuas brek untuk melihat apa yang berlaku.

Apabila anak sudah memahami konsep brek, anda boleh membenarkan mereka untuk kembali cuba mengayuh basikal.

Teruskan mencuba

Latihan yang banyak adalah kunci untuk menguasai teknik menunggang basikal ini. Namun ada perkara yang penting untuk
ibu bapa
 fahami, setiap anak adalah berbeza dan titik di mana mereka bersedia untuk berbasikal juga tidak akan pernah sama.

Berhati-hati semasa proses pembelajaran ini agar ia tidak menjadi pengalaman yang memberikan tekanan kepada si kecil.

Sentiasa ingat untuk membekalkan mereka dengan peralatan keselamatan terutamanya pada peringkat awal pembelajaran. Ini kerana wujud risiko tinggi untuk anak terjatuh dan mengalami kecederaan.

Seluar panjang contohnya
tracksuit,
sarung tangan, helmet dan baju berlengan panjang adalah pilihan terbaik bagi mengelakkan
sebarang kecederaan
 seperti tercalar. Kasut juga adalah pilihan yang lebih baik berbanding selipar atau sandal.

Semoga perkongsian ini dapat menjadi panduan berguna buat anda semua!


Bayi Menyusu Badan Pun Boleh Sembelit? Ini Mungkin Puncanya, Cepat Rawat Ye, Mama!

Mommies
susah hati fikirkan punca bayi sembelit walaupun masih menyusu badan? Takpa, Hello Doktor ada cara mengatasi bayi sembelit yang boleh dicuba.

Untuk mendapatkan lebih banyak info berkenaan keibubapaan, anda boleh klik
di sini
.

Punca bayi sembelit

Susu ibu
 adalah makanan yang sangat mudah untuk melalui saluran pencernaan bayi. Malahan ada yang menganggapnya sebagai bahan julap semula jadi.

Oleh itu,
bayi menyusu badan
 lebih mudah dan kerap melakukan pembuangan najis berbanding bayi yang diberikan susu formula.

Ia biasanya berlanjutan dalam tempoh beberapa hari pertama selepas kelahiran.

Walau bagaimanapun selepas 3 hingga 6 minggu,
bayi menyusu badan
 mungkin akan kurang mengalami pengerakan usus, antara 1 hingga 2 kali seminggu, berbanding
bayi yang menyusu susu formula.

Sekiranya bayi menyusu badan dilihat kurang membuang najis, itu tidak semestinya petanda dia mengalami sembelit.

Tetapi jika najis yang sedikit keras dan si manja tampak berdepan kesukaran ketika membuang najis, mungkin terdapat punca bayi sembelit perlu anda siasat.

Adakah cara untuk mengatasi bayi sembelit jika ibu dapat mengenal pasti punca si manja mengalami kesukaran membuang najis?

Kenal pasti punca bayi sembelit

Selalunya, bayi yang diberikan
penyusuan eksklusif
 sangat jarang mengalami sembelit.

Namun, ter
dapat beberapa perkara yang boleh menjadi penyebab bayi menyusu badan sembelit:

 Kekurangan serat dalam makanan

Masalah sembelit yang biasanya berlaku kepada bayi menyusu adalah apabila
si manja mula diberikan makanan pejal
 seperti bijirin,
lobak merah
, gandum atau kekacang tanpa kandungan serat.

Keadaan tersebut mungkin akan menyebabkan najis menjadi sukar untuk melalui usus.

 Dehidrasi

Antara masalah kesihatan yang boleh dialami bayi adalah seperti selesema, batuk, jangkitan tekak atau masalah gigi.

Jika ia berlaku, kandungan air dalam badan si manja akan berkurang dan mengakibatkan dehidrasi. Sekali gus boleh menjadi punca bayi sembelit.

 Penyusuan susu formula

Walaupun menyusu badan, ada sesetengah ibu yang turut memberikan susu formula kepada bayi mereka. Keadaan tersebut boleh mendorong kepada masalah sembelit.

Umumnya, susu formula lebih sukar dicerna oleh bayi berbanding
susu ibu
, oleh sebab itu najis mungkin menjadi lebih keras dan berketul.

Untuk bayi yang mempunyai
masalah alahan
 protein susu juga akan mengalami sembelit apabila diberikan susu formula.

 Keadaan cuaca

Perubahan cuaca yang panas dan lembap boleh menyebabkan bayi berpeluh dengan banyak dan mendorong kepada dehidrasi.

Kandungan air dalam badan bayi yang kurang boleh mengakibatkan sembelit.

 Tabiat dan diet pemakanan ibu

Pergerakan usus bayi adakalanya turut bergantung kepada tabiat pemakanan ibunya. Ini bermakna apa yang dimakan ibu menentukan tahap kesihatan bayi.

Kalau diet ibu kekurangan serat dan mengandungi zat besi berlebihan, ia boleh menjadi punca bayi sembelit.

Oleh itu, sangat mustahak untuk
ibu menyusu badan menjaga pemakanan
 dan lebih mengambil makanan yang rendah kandungan zat besi.

 Keadaan kesihatan

Kadang-kadang, masalah melibatkan perubatan seperti kelainan pada saluran pencernaan, bukaan rektum yang kecil boleh menyukarkan bayi membuang najis.

Walaupun ia jarang untuk berlaku, namun sudah tentu ia boleh menyebabkan sembelit.

Secara amnya, cara untuk mengatasi bayi sembelit melibatkan kesihatan ini memerlukan campur tangan perubatan. Anda perlu membawa bayi berjumpa pakar pediatrik.

Untuk mendapatkan lebih banyak info tentang Keibubapaan, sila dapatkannya
di sini.

Baca juga:

Mommy, Tak Semestinya Bayi Sembelit Walaupun Tak Buang Air Besar Beberapa Hari, Ini Sebabnya!

Kasihan, Si Kecil Anda Sembelit? Ini 7 Cara Untuk Merawatnya Di Rumah!

Langkah mengatasi bayi sembelit

Kalau sudah tahu punca bayi sembelit, mestilah anda mahukan cara untuk mengatasi keadaan tersebut, bukan?

Untuk bayi:

Dehidrasi boleh jadi punca sembelit yang serius pada bayi. Oleh itu, pastikan si manja mendapat cecair yang mencukupi menerusi susu ibu atau air

Jika bayi anda sudah
mula mengambil makanan pejal
, pastikan anda memberikannya makanan berserat, seperti
buah-buahan atau sayuran

Untuk mengatasi bayi sembelit, anda boleh membantu dengan melakukan senaman bagi merangsang pergerakan usus bayi. Cuba baringkan bayi dalam keadaan terlentang dan gerakkan kakinya seperti mengayuh basikal

Melakukan urutan lembut pada perut bayi boleh mengurangkan dan meredakan masalah sembelit

Jika doktor membenarkan, selitkan jus prun ke dalam diet pemakanan bayi anda untuk melembutkan najisnya

Untuk ibu:

Jika
bayi anda mempunyai intoleransi
 protein susu lembu, elakkan pengambilan makanan seperti krim, yogurt, mentega atau keju dalam diet anda. Pastikan anda menyemak senarai ramuan sebelum membeli sebarang makanan

Anda gemarkan
minuman berkafein
 seperti kopi, teh atau minuman berkarbonat? Mungkin tiba masanya anda hadkan pengambilannya

Elakkan sebarang makanan yang boleh menyebabkan kembung atau gas

Masukkan lebih banyak makanan kaya serat seperti buah dan sayuran, kekacang serta bijirin dalam diet anda. Pastikan anda mengambil air dengan mencukupi, okay?

4 P – Prun, pic, plum dan pir, perlu dijadikan rutin dalam diet pemakanan harian anda

Jangan pandang remeh

Sembelit boleh menjadi keadaan serius dan menyakitkan. Jika tidak dirawat, ia boleh menyebabkan masalah kesihatan serius.

Namun, anda perlu faham, pergerakan usus tidak teratur pada bayi bukan punca bayi sembelit.

Jika si manja benar-benar mengalami kesukaran untuk membuang najis, dapatkan rawatan dan pemeriksaan doktor segera.


Wanita Dengan Penyakit Autoimun Lupus, Masih Ada Peluang Bergelar Ibu

Antara keinginan wanita adalah untuk bergelar seorang ibu. Tetapi bagi mereka dengan penyakit lupus, masihkah wujud peluang
untuk hamil
?

Bagaimana pula dengan risiko keadaan autoimun ini mempengaruhi kehamilan dan adakah
bayi yang dilahirkan
 akan sihat?

Pastinya pelbagai lagi persoalan bermain di minda individu yang menghidap
penyakit autoimun
 ini, terutamanya buat mereka yang
mengimpikan untuk mendapat zuriat
.

Bersempena dengan Hari Lupus Sedunia yang disambut setiap 10 Mei, jom fahami mengenai penyakit autoimun ini dan aspek kehamilan yang perlu diberikan perhatian.

Untuk mendapatkan lebih banyak info tentang Kesihatan, sila dapatkannya
di sini.

Keinginan wanita dengan penyakit lupus

Sesungguhnya, keinginan wanita yang menghidap penyakit autoimun lupus
untuk hamil
 dengan selamat, boleh tercapai.

Malahan dalam kebanyakan kes, proses kehamilan berjalan lancar dan bayi dilahirkan sihat.

Walau bagaimanapun, wanita penghidap lupus yang hamil dianggap
mempunyai kandungan berisiko tinggi
.

Ini bermakna, wujud kecenderungan untuk mereka mengalami
masalah ketika mengandung
. Namun, ia tidak bermaksud pasti akan ada masalah.

Rancang kehamilan

Umumnya, jika penyakit lupus anda terkawal, kehamilan yang terjadi tidak mungkin akan menyebabkan
flare
– biasanya terjadi apabila
gejala lupus bertambah teruk
 dan menyebabkan rasa sakit.

Sudah tentu, untuk mendapatkan peluang hamil lebih cerah anda perlu mula merancang kehamilan sebaiknya.

Penyakit anda perlu terkawal atau segala simptom hilang dalam tempoh 6 bulan
sebelum mengandung
. Berbadan dua semasa penyakit lupus sedang aktif
meningkatkan risiko keguguran
, kelahiran mati (
stillbirth
) atau masalah kesihatan serius bagi ibu atau bayi

Kehamilan sangat berisiko bagi kumpulan wanita tertentu dengan lupus. Ini termasuk wanita dengan tekanan darah tinggi, penyakit paru-paru, kegagalan jantung, kegagalan buah pinggang kronik, penyakit buah pinggang atau pernah
mengalami preeklampsia
. Ia turut melibatkan individu wanita yang mengalami strok atau
flare
 dalam tempoh 6 bulan terakhir

Baca juga:

Memahami komplikasi kehamilan

Walaupun mempunyai peluang hamil tetapi wujud risiko untuk berlakunya komplikasi kehamilan tertentu berbanding wanita yang tidak menghidap penyakit lupus.

Anda juga mungkin berdepan masalah lain semasa mengandung.

Muncul
flare

Anda mungkin mengalami
flare
(semarak) ketika berbadan dua. Keadaan ini paling kerap berlaku
pada trimester pertama atau kedua
. Kebanyakannya semarak ringan.

Namun, ada sesetengah
flare
 yang memerlukan ubat segera atau mungkin menyebabkan bersalin awal atau
kelahiran pramatang.

Preeklampsia

Dianggarkan 2 daripada 10 wanita dengan penyakit lupus
mendapat preeklampsia
, keadaan serius yang mesti diubati segera.

Risiko preeklampsia lebih tinggi pada wanita dengan lupus kerana mempunyai sejarah penyakit buah pinggang.

Jika mengalaminya, anda mungkin akan berdepan
kenaikan berat badan
 secara tiba-tiba, pembengkakan tangan dan muka, penglihatan kabur, pening atau sakit perut.

Wujud juga komplikasi untuk melahirkan
bayi pramatang
.

[health_tool_article id=”78935″]

Masalah kesihatan lain

Peluang hamil yang ada turut meningkatkan risiko untuk mengalami masalah kesihatan lain, terutamanya jika anda mengambil kortikosteroid.

Antara masalah yang cenderung untuk terjadi termasuklah tekanan darah tinggi, diabetes dan masalah buah pinggang.

Pemakanan yang baik semasa mengandung
 dapat membantu mencegah masalah kehamilan ini.

Perubahan normal atau tidak

Bolehkah untuk wanita lupus yang hamil mengetahui jika perubahan
sepanjang tempoh mengandung
 adalah normal atau merupakan gejala
flare
?

Malangnya, anda mungkin tidak dapat membezakan antara
perubahan yang berlaku disebabkan kehamilan
 atau tanda amaran
flare
 lupus.

Cara terbaik adalah untuk memaklumkan kepada doktor bagi sebarang simptom baharu yang dialami dan mereka akan cuba menentukan sama ada ia disebabkan kehamilan atau penyakit lupus.

Keadaan kesihatan bayi

Seperkara yang perlu anda ketahui, kebanyakan
bayi yang dilahirkan
 oleh ibu dengan lupus adalah sihat.

Tetapi dalam kes yang jarang berlaku, bayi mungkin dilahirkan dengan keadaan disebut lupus neonatal.

Terdapat antibodi tertentu pada ibu yang menyebabkan wujudnya keadaan ini, iaitu antibodi anti-Ro dan anti-La.

Semasa dilahirkan, bayi dengan lupus neonatal mungkin akan mengalami ruam kulit, masalah hati atau tahap sel darah rendah.

Walaupun ruam yang terjadi nampak menakutkan, tetapi ia tidak menjejaskan kesihatan si kecil.

Biasanya ruam ini akan hilang dalam tempoh 6 bulan dan tidak mendatangkan sebarang kesan berpanjangan pada bayi.

Sumber: Portal Rasmi MyHealth

Walau bagaimanapun, bayi turut berisiko untuk mengalami
kecacatan jantung serius
 yang dikenali sebagai blok jantung kongenital.

Akan tetapi, masalah ini kurang kerap berlaku berbanding dengan ruam.

Menyusukan bayi

Selain hamil, keinginan wanita yang bergelar ibu pastinya ingin menyusukan si manja, bukan?

Penyusuan susu ibu
 adalah mungkin untuk dilakukan oleh ibu dengan penyakit lupus.

Bahkan semua ubat yang diambil semasa mengandung boleh diteruskan pengambilannya sewaktu
menyusukan bayi.

Namun jika terdapat keraguan, berbincanglah dengan doktor untuk lebih kepastian.

Peluang capai keinginan wanita untuk hamil

Ramai wanita dengan penyakit lupus mempunyai peluang hamil dengan jayanya. Namun, anda perlu mempunyai kehamilan yang dirancang agar bayi yang dilahirkan sihat.

Selain berjumpa doktor secara berkala dan meneruskan rawatan seperti biasa, terdapat perkara lain yang boleh dilakukan untuk menjaga diri dan
bayi dalam kandungan
.

Antaranya:

Mendapatkan rehat yang banyak

Mengamalkan pemakanan yang sihat
 dan seimbang. Elakkan
kenaikan berat badan
 yang berlebihan

Hindari tabiat merokok dan pengambilan minuman beralkohol

Sekiranya mengalami sebarang simptom yang tidak biasa, lakukan pemeriksaan doktor segera.


Pelan Diet 30 Hari, Apakah Jenis  Makanan Yang Tak Boleh Dimakan Dalam Tempoh Tersebut?

Mungkin anda pertama kali mendengar mengenai diet Whole30 atau ringkasnya, diet 30 hari. Apakah itu pelan diet 30 hari?
Apakah manfaat dan risikonya kepada tubuh?

Ini yang perlu anda tahu mengenai diet 30 hari.

Apakah itu diet 30 hari?

Diet Whole30 atau pelan diet 30 hari merupakan satu pergerakan kesihatan viral yang semakin popular.

Ia mula diperkenalkan pada tahun 2009 oleh dua pakar pemakanan sukan.

Mereka mempromosikan pelan diet ini sebagai satu kaedah untuk mengatur metabolisme tubuh dan membentuk semula hubungan anda dengan makanan.

Diet ini memberikan fokus kepada idea bahawa kumpulan makanan tertentu boleh mempengaruhi kesihatan dan kecergasan anda secara negatif.

Oleh itu, menyingkirkan jenis makanan ini dapat membantu tubuh anda untuk pulih daripada kesan negatif dan meningkatkan kesihatan jangka panjang.

Diet 30 hari ini menggalakkan pengikutnya untuk tidak mengambil alkohol
, gula, biji-bijian, kekacang, produk tenusu dan bahan tambahan lain dalam diet mereka selama 30 hari.

Mereka yang mengamalkan diet ini begitu yakin mengenai manfaat kesihatannya.

Namun, ada sesetengah pihak yang menyatakan bahawa diet ini merupakan antara jenis diet yang kurang baik kepada tubuh.

Pro dan kontra amalan diet 30 hari

Pelan diet 30 hari ini dipenuhi dengan makanan yang sihat dan kaya dengan nutrisi.

Ini termasuklah kandungan protein, sayur-sayuran, buah-buahan, dan lemak sihat.

Sebilangan besar pengamal diet ini melaporkan mereka berasa lebih sihat secara fizikal, mental, dan emosi setelah mengamalkan diet ini.

Selain itu, diet ini juga amat bagus kerana ia menyingkirkan pengambilan gula tambahan dan juga makanan yang diproses.

Pakar pemakanan bersetuju bahawa menghentikan pengambilan gula tambahan dan makanan yang diproses ialah antara salah satu tabiat pemakanan yang amat baik.

Mengurangkan pengambilan gula tambahan boleh membantu mengurangkan keradangan, mengurangkan penyakit, dan meningkatkan kesihatan secara keseluruhan.

Tambahan pula, diet ini juga boleh membantu anda mengenal pasti jenis makanan yang mungkin mencetuskan alahan kepada tubuh badan.

Namun, diet ini juga mempunyai beberapa kekurangannya.

Apabila mengikuti pelan diet khusus ini, anda perlu membaca label makanan dengan teliti selain terpaksa mengelakkan pembelian makanan di kebanyakan restoran.

Selain itu, anda juga perlu merancang pelan pemakanan dengan lebih awal, dan terpaksa menyediakan makanan daripada permulaan.

Ia boleh memakan lebih banyak masa anda dan ramai yang menganggap ia sebagai satu bahagian yang paling mencabar dalam diet ini.

Apabila mengamalkan diet ini, ia juga boleh menyebabkan anda sukar untuk bersosial dengan keluarga dan rakan-rakan.

Bagaimana pelan diet 30 hari ini berfungsi?

Pelan diet ini direka khas berdasarkan penyelidikan mengenai bagaimana nutrien yang berbeza dapat mempengaruhi tubuh. Pelan diet ini tidak menyekat waktu makan anda.

Walau bagaimanapun, ia mengesyorkan anda untuk makan tiga kali sehari dan tidak mengambil sebarang snek atau makanan ringan antara selang waktu makan tersebut.

Walaupun program awal diet ini berlangsung selama 30 hari, pengenalan semula makanan mungkin memerlukan lebih banyak masa.

Dalam tempoh ini, anda perlu menambahkan satu kumpulan makanan dalam satu-satu masa.

Selain itu, anda juga perlu makan pelbagai jenis makanan dalam kumpulan tersebut selama tiga hari dalam beberapa hidangan.

Kumpulan makanan ini boleh ditambah tanpa sebarang turutan tertentu.

Walau bagaimanapun, sesetengah individu memilih untuk mengambil kekacang terlebih dahulu
, kemudian diikuti dengan biji-bijian tanpa gluten, susu, dan kemudiannya biji-bijian yang mengandungi gluten.

Setelah anda mengambil semula kumpulan makanan ini, perhatikan gejala seperti gastrik
, ruam, sakit badan, atau penurunan tenaga yang berlaku kepada tubuh.

Apa yang boleh dimakan dalam diet ini?

Semasa mengikuti diet ini, anda mesti fokus untuk mengambil makanan yang belum diproses sepenuhnya.

Ini termasuklah protein haiwan, sayur-sayuran, buah-buahan, kekacang, dan lemak sihat.

Pada masa yang sama, anda perlu mengelakkan biji-bijian, legum, produk tenusu, gula tambahan, gula tiruan, alkohol, dan bahan tambahan tertentu.

Berikut ialah peraturan yang mesti anda ikuti:

Makan daging
,
makanan laut
, dan telur secara sederhana. Banyakkan makan sayur-sayuran, buah-buahan, lemak semula jadi, herba dan juga rempah

Makan makanan yang belum diproses

Elak makanan yang telah dilarang walaupun dalam jumlah yang kecil selama 30 hari

Setelah 30 hari mengikuti pelan diet ini, anda boleh mula mengambil kumpulan makanan lain secara perlahan-lahan dalam satu-satu masa.

Perhatikan jika kumpulan makanan tersebut ada mencetuskan sebarang reaksi kepada tubuh anda.

Selamat mencuba ya!


Manfaat Pengambilan Yogurt Sewaktu Berbuka

Tahukah anda pengambilan yogurt sewaktu berbuka puasa berkhasiat untuk pencernaan? Ya, yogurt dikatakan sebagai minuman buka puasa yang sihat bagi mereka yang mempunyai masalah pencernaan. Rujuk penjelasannya di bawah.

Mengapa yogurt elok diambil sewaktu berbuka?

Sepanjang waktu berpuasa, tubuh anda akan mengalami beberapa perubahan biologi, khususnya perubahan pada enzim perut (untuk mencerna makanan). Biasanya enzim ini dihasilkan secara normal oleh sistem pencernaan, tapi akan berhenti dihasilkan atau perlahan-lahan berkurangan secara sementara waktu kerana tiada pengambilan makanan. Dalam perut, lapisan enzim ini akan berkurangan dan kadangkala boleh membuat dinding perut menjadi meradang.

Akibatnya badan anda akan memerlukan waktu untuk menyesuaikan diri dengan makanan, bergantung keada jenis makanan dan minuman yang diambil.  Makanan pertama yang diambil sewaktu berbuka, menjadi penetu tindak balas penghasilan kembali enzim ini. Yogurt berperanan untuk proses pengenalan kembali makanan secara perlahan.

Yogurt merupakan makanan atau minuman sederhana yang mudah dicerna untuk menyokong proses ini. Pengambilan yogurt sewaktu puasa juga dianjurkan kerana makanan tenusu tersebut merupakan salah satu sumber probiotik atau bakteri baik. Probiotik sendiri dapat memberikan manfaat yang banyak bagi anda. Bakteri baik dalam yogurt dapat meningkatkan kesihatan pencernaan anda ketika berpuasa.

Makan yogurt sewaktu puasa dapat  meningkatkan kemampuan usus dalam menyerap makanan, dan juga mencegah sembelit. Ini disebabkan kemampuan pencernaan anda boleh menurun sewaktu  puasa, sehingga anda mungkin memerlukan yogurt untuk meningkatkannya.

Canadian Research and Development Center for Probiotics
 menyatakan, yogurt mengandungi kalsium dan rendah lemak untuk mengurangkan rasa sakit kepala hingga keradangan, bagi mereka yang mengambilnya secara rutin. Selain itu, manfaat probiotik dari yogurt dapat membantu mencegah serta mengubati beberapa penyakit seperti mengurangkan risiko jangkitan saluran kencing dan meningkatkan sistem kekebalan tubuh anda sepanjang menjalankan ibadah puasa.

Tip pengambilan yogurt sewaktu puasa

Ada beberapa tip yang boleh anda ikuti jika ingin mengambil atau menambah pengambilan yogurt sepanjang bulan Ramadan ini:

Pilih yogurt yang rendah lemak, dan lebih baik lagi jenis kosong tanpa rasa tambahan. Mengapa yogurt kosong? Ketika anda mengambil yogurt dengan rasa tambahan, biasanya kandungan lemaknya lebih banyak dan kalori dari gula berbahaya bagi tubuh.

Sewaktu berbuka, lebih baik menambahkan buah-buahan segar atau kacang-kacang dalam yogurt Anda. Buah-buahan dan yogurt membantu mengelakkan rasa mengantuk selepas makan kerana kalorinya yang tidak berlebihan. Anda pun dapat melaksanakan ibadah Tarawih tanpa rasa malas.

Department of Agriculture
 di Amerika menyarankan pengambilan tidak lebih dari 3 cawan yogurt sehari. Memandangkan 1 cawan yogurt kosong sahaja sudah mengandungi 73 kalori, jadi pengambilan berlebihan patut dielakkan.


Manfaat Makan Tiram Untuk Tingkatkan Kemampuan Seksual

Bolehkah makanan menaikkan libido anda? Atau ia semua hanya kesan plasebo di kepala anda?
Sudah pasti anda telah membaca beribu artikel mengenai makanan seperti tiram untuk meningkatkan libido atau meningkatkan keinginan seksual.

Tetapi berapa banyak yang benar? Kebanyakan kajian menunjukkan bahawa kesan makanan seperti afrodisiak kebanyakannya adalah hanya daya yang menguatkan deria rasa dalam diri.

Untuk mendapatkan lebih banyak info tentang Kesihatan Seksual, sila dapatkannya

di sini.

Jadi apakah itu afrodisiak?

Jika terdapat perkara yang kekal sama di dunia ini sejak dahulu, ia adalah keinginan orang terhadap seks.

Inilah sebab mengapa afrodisiak wujud. Afrosidiak adalah agen yang meningkatkan respon atau keinginan seksual .

Pada masa ini anda boleh mencari afrodisiak dalam bentuk pil seperti Viagra.

Selain pil, setiap budaya mesti mempunyai kepercayaan nenek moyang tentang afrodisiak:
coklat
,
asparagus
, dan yang paling popular: tiram.

5 jenis afrodisiak

Dalam afrodisiak kepercayaan zaman dahulu, ia biasanya termasuk dalam 5 jenis:

Adakah anda sudah “panas”?
Makanan “panas” adalah makanan yang hangat dan memberikan banyak kelembapan (seperti cili atau kari). Makanan seperti ini dianggap mencetuskan keghairahan “panas” di atas katil. Sementara itu,  makanan sejuk mendorong keghairahan “sejuk” – jenis perlahan dan santai.

Jika kelihatan seperti organ seksual
… Ya. Tidak kira berapa banyak kita menafikannya, kebanyakan kita semua mempunyai fikiran yang kotor. Sesetengah makanan diakui kelihatan sama dengan alat kelamin. Tiram adalah contoh terbaik. Atau buah-buahan atau sayur-sayuran yang
menyerupai zakar seperti timun
atau pisang.

Hipotesis pembiakan
. Ini adalah kepercayaan umum di Asia bahawa memakan organ-organ pembiakan haiwan, seperti telur salmon, telur puyuh, dan sebagainya boleh
menjadikan keinginan seksual
 dan potensi reproduksi seseorang lebih baik.

Sekiranya ia eksotik, ia mestilah erotik
. Makanan jarang dijumpai (dan makanan mahal) dipercayai lebih seksual. Kerang Geoduck adalah contoh yang baik.

Merangsang deria, merangsang keinginan
. Makanan yang merangsang pancaindera dengan cara yang menyenangkan difikirkan untuk merangsang keghairahan. Strawberi, sebagai contoh, berwarna merah dan berbentuk seperti jantung jadi ia adalah romantis untuk dimakan.

Adakah tiram sejenis afrodisiak?

Apabila anda melihat tiram, mereka jatuh ke dalam semua kategori. Tiram boleh dimakan secara mentah (sejuk) atau diproses (panas).

Ia kelihatan seperti faraj. Ia dimakan secara keseluruhan dan sangat mahal. Apabila anda melihat tiram, ia benar-benar merangsang selera: mentah, lembap, lembut dan berkilauan.

Rasa yang memang lazat!

Tidak ada kajian klinikal dari Pentadbiran Makanan dan Ubat (FDA) yang membuktikan bahawa afrodisiak itu berkesan, tetapi mereka juga tiada bukti untuk mengatakan sebaliknya.

Di sudut yang positif, tiram mempunyai zink yang tinggi, yang terbukti dapat meningkatkan
tahap testosteron
 dan sering dipanggil “mineral seks utama”.

Tiram juga mengandungi sejumlah dopamin, iaitu neurotransmitter yang merangsang otak. Jadi, sekurang-kurangnya ia mengandungi potensi yang berguna bagi lelaki.

Apabila anda memakan tiram dalam kuantiti yang banyak, katakan 5 – 7 tiram setiap hari, anda mungkin dapat melihat perbezaannya.


Latih Anak Berdikari, Ibu Ini Kongsi 3 Tip Didik Anak Sulung Jaga Adik-adik!

Semasa
Perintah Kawalan Pergerakan (PKP)
 dikuatkuasakan pada dua tahun lepas, kebanyakan kita mengeluh. Namun bagi ibu anak lima ini, ia membawa hikmah tersendiri apabila dalam tempoh itu, anak-anaknya belajar berdikari sepenuhnya.

Mungkinkah pengalaman ibu ini sama dengan kebanyakan
parents
 di luar sana?

Tanpa membuang masa lagi, jom kita ikuti kisah seorang ibu bernama Siti Syazana Haji Mohd Supian, 34, yang lebih mesra dengan panggilan Zana.

Untuk mendapatkan lebih banyak info tentang Keibubapaan, sila dapatkannya
di sini.

Tuntutan kerja memerlukan anak belajar berdikari

Sejak dari awal perkahwinan lagi, Zana sudah mula bekerja sendiri dengan melakukan perniagaan menjual pakaian di butik yang terletak di Bandar Bukit Mahkota, Bangi.

Manakala suaminya Ahmad Redzuan Haji Che Ros atau lebih dikenali dengan panggilan Wan, 34, bekerja sebagai pengawal peribadi kepada individu kenamaan sebelum memutuskan untuk berhenti kerja kerana ingin memfokuskan kepada perniagaan.

Pasangan ini dikurniakan empat cahaya mata; Muhammad Iskandar Zulkarnain, 7, Muhammad Umar Mahdi, 6 Nur Raudhah Tihani, 1, dan Muhammad Abu Dzar Azir, yang pada ketika itu
baru dilahirkan
.

Menurut Zana, “Sekitar tahun 2015, selepas Wan berhenti kerja, kami memutuskan
untuk menutup butik dan memberi tumpuan 100% kepada berniaga di luar dengan membuka
booth
.”

Selepas ketiadaan
pembantu rumah
 yang berhenti setahun sebelum itu, Zana akui wujud kekangan masa untuk berniaga di luar kawasan terutamanya pada h
ujung m
inggu.

Ini kerana ketiadaan individu untuk menjaga
anak-anak di rumah
, sekali gus menyukarkan pasangan ini untuk menyertai
event
jualan di lokasi yang agak jauh.

Ahmad Redzuan Haji Che Ros dan Siti Syazana Haji Mohd Supian ketika berniaga di booth.

Namun ujar Zana, pada hari biasa tidak begitu banyak masalah kerana mereka akan menyelesaikan urusan
persekolahan anak-anak
 terlebih dahulu sebelum keluar berniaga antara jam 9 atau 10 pagi.

Tamat persekolahan sesi pagi, anak-anaknya akan diambil oleh pihak transit dan terdapat pengangkutan tersedia untuk menghantar mereka ke sesi persekolahan seterusnya pada wakt
u petang
.

Selain daripada menjual aksesori pakaian muslimah, Zana juga secara sambilan ada menerima tempahan
membuat k
ek dan pastri.

Mula dididik untuk belajar berdikari sendiri

Zana menjelaskan “Sebenarnya anak-anak telah diajar untuk berdikari dari awal ketika Zana masih mempunyai butik. Pada ketika itu Iskandar berusia 6 tahun dan Umar 5 tahun.”

“Mereka sudah biasa untuk menguruskan diri sendiri cumanya masih di dalam pemantauan. Disebabkan itulah Zana melihat Iskandar dan Umar cepat matang dari tahun ke tahun.”

Baca juga:

Tempoh PKP, ajar anak lebih belajar berdikari

Bagi Zana, tempoh PKP merupakan titik tolak permulaan untuk anaknya lebih belajar berdikari sendiri dan faham tanggungjawab sebagai anak lelaki sulung dengan belajar men
jaga adi
k-adiknya. Tambahan lagi, beberapa bulan sebelum PKP diumumkan, Zana telah selamat melahirkan zuriatnya yang kelima, Muhammad Ali Ukasyah.

“Boleh dikatakan Iskandar menggalas tugasan yang besar sebagai anak lelaki sulung pada tempoh PKP itu. Ini kerana kami suami isteri terpaksa meninggalkan mereka di rumah untuk membuat penghantaran tempahan kek,”, ujar Zana.

Pada ketika itu kerajaan mengeluarkan arahan untuk tidak membenarkan membawa anak-anak keluar untuk penghantaran.

Zana juga turut mengharap pada Umar bersama-sama dengan Iskandar untuk menjaga adik-adik mereka memandangkan perbezaan usia kedua-dua
anak lelakinya
 hanyalah setahun.

“Oleh sebab terpaksa tinggalkan Ali yang masih kecil bersama abang-abangnya semasa PKP, mereka sudah pandai untuk melakukan tugasan seperti memandikan,
menukar lampin
, memberi susu dan menidurkan adiknya,” jelas Zana.

3 tip untuk anak belajar berdikari

Berikut antara cara yang dilakukan Zana untuk mendidik anak-anaknya berdikari sendiri:

1. Tugasan mudah

Semasa ketiadaan dia dan suami di rumah, Zana memberitahu, anak-anaknya tidaklah dibebani tugasan yang berat. Sebaliknya apa yang dilakukan adalah mengikut kemampuan mereka.

“Sebagai contoh, untuk makan tengah hari, Zana biasanya akan menyediakan siap-siap lauk dan nasi. Jika perlu Iskandar dan Umar akan menggoreng telur,
nugget
 atau memasak
mi segera
 untuk adik-adiknya.”

“Selain itu, anak-anak juga akan membantu tugasan rumah lain seperti
membasuh pakaian
 dan memastikan rumah sentiasa kemas serta tidak bersepah apabila ibu dan ayah pulang ke rumah.”

Anak belajar berdikari 2. Tidak memaksa

Apabila Iskandar mengadu bahawa dirinya penat, Zana akan menyuruh dia berehat dan tidak perlu melakukan tugasan lain seperti
mengemas rumah
, cukup sekadar tolong menjaga adik-adiknya.

Jika makanan tidak sempat dimasak, Zana dan suami akan memastikan mereka membuat tempahan makanan (
order delivery
) untuk anak-anak di rumah.

3. Tanda penghargaan

Bagi menghargai anak-anak yang sanggup bersama-sama melakukan tugasan rumah dan berdikari sendiri, Zana akan memastikan ucapan terima kasih dan pujian diberikan kepada mereka secara berdepan.

Ada kalanya Zana dan suami juga akan memberikan anak hadiah sebagai tanda penghargaan kerana memahami situasi ibu dan ayah yang
perlu bekerja
.

Bangga anak mampu belajar berdikari

Sebagai ibu sudah tentu Zana bangga apabila anak-anak dapat memahami situasi yang dihadapi dirinya dan suami apabila perlu keluar bekerja.

“Sepanjang tempoh PKP lepas, arwah ayah mertua Zana yang
menghidap strok
 turut tinggal bersama kami. Apa yang membuatkan Zana lebih bangga apabila anak-anak turut membantu Atok mereka menguruskan diri apabila kami terpaksa keluar membuat penghantaran.”

Kini Iskandar dan Umar, masing-masing sudah pun berusia 14 dan 13 tahun serta bersekolah di
Sekolah Menengah
 Sains Tengku Abdullah, Raub, Pahang.

Muhammad Iskandar Zulkarnain (kiri), Muhammad Abu Dzar Azir (dua, kanan) dan Nur Raudhah Tihani, sudah mampu berdikari dan memikul tugas menjaga adik-adik semasa ketiadaan ibu bapa.

Manakala Raudhah yang kini berusia 8 tahun juga semakin matang dan dapat membantu menguruskan perihal persekolahan adiknya, Aziz, 7 tahun.
Manakala Ali, 3 dihantar ke
rumah pengasuh.

Berikan kepercayaan kepada anak

Zana tidak menafikan, seb
agai
ibu ba
pa
 akan wujud rasa risau untuk melepaskan anak belajar berdikari. Tetapi dalam masa yang sama, kita perlu percaya dan yakin dengan kemampuan anak-anak.

“Membenarkan
anak berdikari
 bukanlah bermaksud kita melepaskan 100% tanggungjawab. Namun ia harus berlandaskan niat untuk mengajar anak faham mengenai tugas sebagai anak,
abang dan ka
kak serta ke atas diri sendiri.

“Tetapi dalam masa yang sama kita perlu sentiasa memastikan keselamatan anak-anak,
keadaan rumah
 dan persekitaran untuk menghindari perkara tidak diingini daripada berlaku,” ujar Zana mengakhiri temu bual.

Semoga perkongsian ini dapat menjadi titik tolak untuk anda pula dalam mendidik si kecil berdikari sendiri, terutamanya bagi mereka yang mempunyai anak sulung lelaki mahupun perempuan.


5 Punca Kuku Rapuh Dan Rosak, Elakkan Penyebab No. 3!

Kadangkala, mungkin ramai yang pernah atau sedang mengalami masalah ini namun hingga kini masih tidak tahu akan punca kuku rapuh yang sebenar.

Kondisi ini seterusnya pula sudah pasti akan menyebabkan
 pelbagai masalah pada kuku tangan dan kaki
 lantas menjejaskan aspek penampilan individu.

Persoalannya, apakah antara punca kuku rapuh yang sebenar? Jom teruskan membaca artikel!

Onychoschizia
, kondisi kuku jadi rapuh?

Kuku manusia itu bukan dicipta untuk sekadar hiasan sahaja, ini kerana ia sebenarnya
berfungsi dan bertindak demi melindungi jari tangan dan kaki anda
.

Cuba bayangkan jika kita semua tidak memilikinya, sudah pasti jari tangan dan kaki akan mudah mengalami kecederaan, jangkitan, tekanan dan sebagainya.

Dalam pada itu lagi, ia juga tercipta melalui lapisan protein bernama keratin yang turut bertanggungjawab menghasilkan sel penting pada rambut dan kulit manusia.

Jika keratin ini mengalami keabnormalan, maka risiko untuk kuku rapuh adalah lebih tinggi lantas menyebabkan ia jadi mudah patah, pecah atau rosak.

Untuk pengetahuan anda, kondisi ini dinamakan sebagai
Onychoschizia
dan ada banyak punca yang menyebabkan kondisi ini!

Ini dia punca kuku rapuh yang sebenar!

Tidak, ia bukan berpunca daripada genetik dan terdapat beberapa punca kuku rapuh termasuk:

#1. Kurangnya mineral dan vitamin

Kuku yang rapuh hingga mudah patah, pecah atau rosak
 sering kali dikaitkan dengan kadar zat zink dan zat besi yang sangat rendah di dalam tubuh badan.

Kedua-dua mineral ini akan memainkan peranan yang sangat penting dalam pembentukan hemoglobin, protein yang terkandung di dalam sel darah merah.

Ia bekerja dengan cara mengangkut oksigen dari paru-paru ke seluruh tubuh badan termasuklah ke dalam kuku dan tanpanya, kuku akan lebih mudah rosak.

Selain itu, kuku yang rapuh juga didalangi oleh kekurangan vitamin C, vitamin B, folat dan kalsium yang sudah tentu merupakan punca kuku rapuh yang utama.

#2. Jangkitan bakteria dan kulat

Sebenarnya, jangkitan pada kuku itu adalah salah satu kondisi dermatologi yang paling biasa berlaku dan
kebanyakannya disebabkan oleh bakteria dan kulat
.

Organisme bakteria dan kulat ini kebiasaannya akan wujud pada kawasan yang lembap dan kotor seperti stoking atau kasut yang digunakan dekat dengan kuku.

Ia seterusnya akan membuat organisme ini tadi lebih mudah menyerang dan membiak pada kawasan sekitar kuku sekali gus menyebabkan masalah ini terjadi.

Oleh itu, sentiasa periksa kuku anda. Jika ada sebarang perubahan tidak normal pada tekstur atau warna kuku, segera berjumpa doktor untuk buat pemeriksaan.

Punca kuku rapuh #3. Stres

Ya,
stres adalah punca kepada banyak kondisi
 termasuklah kuku rapuh kerana ia akan mengganggu proses pertumbuhan kuku baru untuk ganti yang lama.

Buat anda yang belum tahu, kuku jari tangan akan tumbuh sekitar 1 milimeter per minggu manakala kuku jari kaki pula adalah 2 kali ganda lebih perlahan.

Sekiranya individu itu stres, ia mungkin akan mempercepatkan proses pertumbuhan itu lalu membuat ia menjadi tidak terkawal dan membawa masalah kuku rapuh.

Selain itu, stres juga akan memicu tabiat luar sedar seperti menggaru, menggosok atau menggigit kuku yang tentu sahaja akan mengakibatkan masalah kuku.

#4. Kekurangan oksigen

Oksigen memang sangat diperlukan di dalam tubuh badan manusia termasuklah kuku kerana kekurangannya akan menyebabkan pelbagai masalah.

Seperti contoh, kuku yang kurang oksigen mungkin akan mengalami
clubbing nails
 di mana
 kuku mencembung, melengkung dan membulat tanpa sudut
.

Sekiranya oksigen tidak diterima pada masa lebih lama pula (hipoksia kronik) khususnya pada jari, maka ia akan menyebabkan pembuluh darah mengembang.

Kesannya, ia adalah kekal dan selain membawa kelainan seperti kuku jari yang rapuh, ia juga akan menyebabkan masalah kepada organ jantung dan paru-paru anda.

Punca kuku rapuh #5. Usia

Akhir sekali, tentu sahaja faktor usia atau
penuaan ini akan menyebabkan pelbagai jenis perubahan
 yang berlaku pada segenap aspek tubuh badan kita semua.

Perubahan yang melibatkan fizikal dan mental ini turut akan terjadi pada kuku di mana ia akan membuat kuku jadi lebih rapuh dan kondisinya tidak lagi seperti semasa anda di usia muda.

Apa yang mungkin berbeza adalah di mana kuku tangan mungkin akan lebih nipis manakala kuku kaki pula akan lebih tebal. Namun, kedua-duanya adalah masalah pada kuku.

Konklusinya, kuku itu adalah sangat penting untuk kita jaga bukan sahaja untuk sebab kebersihan dan kecantikan, malahan juga kesihatan yang sering kali kita semua abaikan!


9 Masalah Kelainan Sperma Yang Mungkin Jadi Punca Isteri Masih Belum Hamil!

Terdapat pelbagai jenis kelainan sperma yang
boleh mempengaruhi tahap kesuburan lelaki
.

Artikel ini akan menyenaraikan 9 masalah sperma tidak normal yang berpotensi untuk menyukarkan usaha anda bagi menimang cahaya mata.

Teruskan membaca untuk mengetahuinya dengan lebih lanjut.

Untuk mendapatkan lebih banyak info tentang Kesihatan Lelaki, sila dapatkannya
di sini.

#1 Aspermia, tiada sperma mahupun air mani yang keluar semasa klimaks

Bagi individu yang didiagnosis dengan masalah ini, mereka hanya mengalami orgasme kering sahaja ketika mencapai klimaks.

Individu yang mempunyai masalah aspermia tidak mengeluarkan sperma mahupun air mani semasa ejakulasi. Keadaan ini lazimnya dikenali sebagai orgasme kering.

Ia berbeza dengan masalah azoospermia yang masih boleh menghasilkan air mani tanpa sperma.

Situasi ini boleh berpunca daripada
kecacatan genetik, ejakulasi terbalik, laluan reproduktif yang tidak normal
, ketidakseimbangan hormon, kencing manis,
rawatan kanser testis
 dan masalah disfungsi seks teruk.

#2 Hipospermia, jumlah ejakulasi terlalu sedikit

Apabila jumlah ejakulasi anda sedikit (tidak sampai ⅓ sudu atau kurang daripada 1.5 mililiter cecair), anda dikatakan menghidap masalah hipospermia.

Walaupun masalah kelainan sperma ini mempunyai punca yang hampir sama dengan apa yang menyebabkan aspermia, namun ia lazimnya berpunca daripada masalah ejakulasi terbalik.

Dalam situasi tersebut, air mani mengalir memasuki pundi kencing dan tidak keluar melalui uretra semasa ejakulasi.

#3 Azoospermia, tiada sperma di dalam air mani

Apabila anda boleh menghasilkan air mani pada isipadu normal namun tiada sperma di dalamnya, keadaan tersebut dikenali sebagai azoospermia.

Oleh sebab mereka yang mengalaminya
mempunyai rupa air mani normal
, maka keadaan ini hanya boleh didiagnosis melalui analisis air mani.

Antara masalah kelainan sperma yang lazim menyebabkan azoospermia adalah:

Kecacatan struktur pada laluan reproduktif lelaki.

Masalah genetik.

Halangan pada laluan seminal (laluan air mani dan sperma bertembung).

Selain daripada apa yang tersenarai, jangkitan kelamin juga boleh menyebabkan masalah azoospermia. Begitu juga keadaan lain seperti rawatan kanser testis, ketidakseimbangan hormon dan sebagainya.

Azoospermia adalah kelainan sperma yang paling teruk jika dilihat pada konteks kesuburan lelaki.

#4 Oligozoospermia, kiraan sperma kurang daripada biasa

Oligozoospermia mempunyai beberapa tahap keterukan; ringan, sederhana, teruk dan ekstrem.

Lazimnya, apabila seseorang itu mengalami masalah kiraan sperma rendah, ia disertakan dengan
masalah berkaitan pergerakan dan bentuk sperma
.

Antara punca bagi keadaan ini adalah:

Penyakit seliak.

Masalah genetik.

Ketidakseimbangan hormon.

Kesan sampingan ubat.

Rawatan kanser.

Varikosel.

Kecacatan struktur pada laluan reproduktif.

Jangkitan kuman.

Testis tidak turun.

Kencing manis tidak terkawal.

#5 Asthenozoospermia, pergerakan sperma tidak normal

Apabila sebahagian besar sperma anda tidak bergerak dengan normal, anda boleh didiagnosis dengan masalah kelainan sperma ini.

Kebiasaannya, mereka yang mempunyai sperma dengan pergerakan tidak normal, turut mengalami kekurangan pada jumlah kiraan sperma.

Keadaan ini boleh mempengaruhi tahap kesuburan lelaki. Ia boleh berlaku disebabkan oleh:

Pengambilan alkohol berlebihan.

Toksin.

Pemakanan tidak sihat.

Penggunaan dadah terlarang.

Merokok.

Kesan sampingan ubat.

Penyakit kronik.

#6 Teratozoospermia, tidak kelihatan seperti berudu lagi

Bagi mereka yang mengalami masalah kelainan sperma jenis ini, majoriti sperma mereka tidak mempunyai bentuk yang normal.

Sperma normal mempunyai kepala berbentuk bujur dengan ekor yang panjang persis berudu.

Bagi sperma tidak normal pula, bentuk kepala mereka boleh jadi pelik, ia mempunyai lebih daripada 1 kepala dan lebih daripada satu ekor.

Apabila sperma berbentuk tidak normal, ia mempunyai
peluang yang sangat tipis untuk bersenyawa dengan ovum
.

Masalah ini kebiasaannya berpunca daripada kecacatan genetik.

#7 Oligoasthenoteratozoospermia, pakej tiga dalam satu

Apabila sperma anda mempunyai kiraan, pergerakan dan bentuk tidak normal, ia merupakan gabungan tiga kecacatan membentuk oligoasthenoteratozoospermia (OAT).

Ini merupakan antara punca lazim yang menyebabkan masalah kesuburan lelaki.

OAT mempunyai tahap keterukan berbeza (ringan, sederhana dan teruk). Perkara tersebut akan menentukan rawatan dan potensi kesembuhan penyakit ini.

#8 Necrozoospermia, apabila sperma menjadi zombie

Berbeza dengan asthenozoospermia (sperma tidak bergerak tetapi hidup), masalah kesihatan ini dimanifestasikan oleh kematian sperma.

Rawatan yang boleh dipreskripsikan kepada penghidap masalah ini berbeza berbanding dengan
mereka yang mempunyai sperma hidup
.

Puncanya masih belum difahami memandangkan keadaan kesihatan ini sangat jarang ditemui.

Dengan kaedah teknologi perubatan yang canggih, mereka yang mengalami masalah ini masih boleh menimang cahaya mata melalui kultur sel sperma yang belum matang dari testis pesakit.

#9 Leukocytospermia, apabila sel darah putih mencelah masuk

Leukocytospermia adalah keadaan di mana air mani pesakit mengandungi sel darah putih.

Keadaan ini boleh mengganggu integriti sperma sehingga menyebabkan masalah kesuburan.

Kehadiran sel darah putih di dalam air mani menandakan jangkitan atau masalah autoimun.

Konklusi

Terdapat pelbagai punca yang boleh menyebabkan masalah kelainan sperma.

Jika anda mengalami
kesukaran untuk menghamilkan isteri
, pastikan anda berjumpa dengan doktor untuk mendapatkan khidmat nasihat kesihatan dan rawatan jika perlu.


Hepatitis B dalam Kalangan Kanak-kanak

Hepatitis B dalam kalangan kanak-kanak merujuk kepada kondisi di mana tisu hati terinfeksi dengan virus hepatitis B (HBV) lalu menyebabkannya mengalami keradangan dan pembengkakan. Antara virus infeksi hepatitis yang lain termasuklah hepatitis A dan hepatitis C.

Apakah punca hepatitis B dalam kalangan kanak-kanak?

Kanak-kanak akan terinfeksi dengan HBV apabila mereka terdedah dengan darah atau cecair yang berasal daripada individu yang telah terjangkiti virus tersebut. Antara situasi yang akan menyebabkan infeksi ini berlaku adalah:

Ibu sudah mempunyai HBV ketika proses kelahiran

Terdedah kepada cecair badan individu yang dijangkiti menerusi luka yang terbuka

Gigitan yang menembusi kulit daripada individu yang dijangkiti

Perkongsian penggunaan barang peribadi seperti berus gigi dengan individu yang dijangkiti

Penggunaan semula jarum suntikan yang telah digunakan oleh individu yang dijangkiti

Peluk, cium, batuk atau bersin tidak akan menyebabkan virus ini merebak. Penyusuan badan oleh ibu yang mempunyai hepatitis B dipercayai selamat jika anaknya dirawat sebetulnya semasa kelahiran. Jika seorang remaja tidak mendapatkan vaksin untuk hepatitis B, mereka mungkin akan terjangkitinya jika mereka melakukan hubungan seks tanpa perlindungan ataupun menyalahgunakan dadah.

Apakah simptom hepatitis B dalam kelangan kanak-kanak?

Dalam kebanyakan kes, hepatitis B tidak akan menunjukkan sebarang simptom yang serius. Kanak-kanak yang berumur 5 tahun ke bawah sangat jarang menunjukkan sebarang simptom. Kanak-kanak yang lebih tua mungkin akan menunjukkan simptom selepas 3 hingga 4 bulan terjangkiti virus tersebut. Simptom utama infeksi ini baru berlaku adalah seperti berikut:

Hilang selera makan

Keletihan yang melampau

Demam yang sederhana

Sakit pada otot dan sendi

Cirit-birit dan muntah-muntah

Mata dan kulit berubah warna seakan kekuning-kuningan

Air kencing yang keruh

Jika tubuh badan seorang anak cukup kuat untuk melawan HBV, simptom tersebut mungkin akan berakhir dalam tempoh beberapa minggu hingga 6 bulan. Kondisi ini dikenali sebagai hepatitis B akut. Namun begitu, kondisi ini tidak akan meninggalkan sebarang kesan jangka masa panjang yang lain.

Bagaimanakah mengetahui anak anda terjangkiti hepatitis B?

Hepatitis B boleh dikesan melalui ujian darah
(hepatitis viral panel)
. Menerusi ujian ini, doktor akan dapat mengesan sama ada anak anda terjangkiti atau tidak selain dapat mengenalpasti infeksi tersebut baru, lampau atau jangka masa panjang.

Bagaimanakah merawat hepatitis B dalam kalangan kanak-kanak?

Hepatitis B akut tidak memerlukan sebarang rawatan khas. Sistem imun anak anda akan melawan infeksi tersebut dengan sendirinya. Jika tidak terdapat sebarang tanda infeksi HBV masih berlaku selepas 6 bulan, maka anak anda sudah pulih sepenuhnya. Walau bagaimanapun, virus yang sedia terdapat dalam badan anak anda masih berisiko merebak kepada individu lain. Anda perlu berhati-hati agar virus tersebut tidak menjangkiti anda mahupun individu lain yang berada di sekitar mereka.

Hepatitis B kronik pula memerlukan rawatan. Tujuan rawatan ini dijalankan adalah untuk meredakan simptom, menghalang penyakit daripada merebak serta menghalang penyakit hati daripada berlaku. Anak anda seharusnya:

Mendapatkan rehat yang mencukupi

Minum banyak air putih

Makan menerusi diet yang seimbang

Hello Health Group
 tidak menyediakan nasihat perubatan, diagnosis, atau rawatan.


Siapa Yang Tak Nak Kulit Cantik Kan? Sebab Itu Kena Cuba 5 Diet Yang Penuh Manfaat Ini!

Diet pemakanan amat penting untuk kesihatan tubuh badan kita secara total agar sentiasa mendapat nutrisi bagi kelangsungan hidup.

Ramai yang sangka bahawa ia hanya penting untuk kesihatan namun tahukah anda diet juga penting untuk kecantikan?
Ya, ini terutamanya buat organ terbesar pada tubuh badan, iaitu kulit
!

Jom sama-sama kita semua ikuti artikel ini untuk tahu dan cuba cara diet untuk kulit cantik dengan lebih lanjut.

Wujudkah diet untuk kulit cantik?

Kecantikan kulit itu sememangnya merupakan sesuatu yang sangat penting bagi tujuan menyerikan keterampilan serta meningkatkan keyakinan diri.

Disebabkan itu, pelbagai produk ubatan, sapuan dan suplemen
 akan diikhtiarkan dalam usaha mendapatkan kulit putih, licin dan anjal umpama bayi.

Pun begitu, anda sebenarnya boleh mencapai hasrat ini hanya dengan mengamalkan diet untuk kulit cantik!

Menurut Pakar Dermatologi, Dr David Lortscher dan pasukan penyelidik beliau, ada beberapa rahsia tentang diet yang perlu atau tidak diambil untuk tujuan ini.

#1.
Whole 30

Buat anda yang masih belum tahu,
Whole 30
ini merupakan diet yang memerlukan anda hanya ambil makanan yang asli sahaja selama sebulan.

Untuk menjayakannya, anda dikehendaki mengambil makanan tidak diproses dan mengelak daripada anasir tidak bagus seperti berikut:

Gula

Alkohol

Tenusu

Bijirin

Kekacang

Bahan penambah perasa seperti MSG

Snek

Jadi, penting untuk anda mengelak daripada anasir di atas kerana ia mungkin boleh
menjadi pencetus timbulnya jerawat pada kulit
 anda.

#2. Diet vegetarian

Rasanya ramai yang sudah tahu bahawa vegetarian adalah satu kaedah pemakanan yang menyingkirkan segala produk berkaitan haiwan.

Jadi, pengambilan sayur-sayuran, buah-buahan, bijirin dan kekacang adalah sumber utama nutrisi golongan ini yang ternyata bagus untuk kulit.

Menurut American Heart Association,
 diet vegetarian yang rendah lemak, kolesterol serta kalori
 mampu mengurangkan penghasilan minyak dalam kulit.

Selain itu, ia juga mampu membuat kulit terhindar daripada masalah keradangan kulit serta kesihatan tubuh badan secara umumnya.

#3. Minum lebih banyak air

Setiap hidupan di muka bumi ini memerlukan air untuk memastikan tubuh badan kekal hidrat agar kelangsungan hidup lebih terjamin.

Seperti yang selalu diingatkan kepada kita,
 minum sekurang-kurangnya 8 gelas, 72 auns atau 2 liter air sehari
 adalah jumlah yang paling ideal.

Dengan mencapai hidrasi yang baik, adakah kulit kita juga akan terpelihara? Ya!

Ini kerana organ dalaman tubuh badan kita memerlukan air yang cukup untuk memastikan ia kekal berfungsi dengan baik dan ini termasuklah kulit.

Kajian pada tahun 2018 mendapati bahawa masalah kulit kering dan kasar mampu dikurangkan dengan mengambil lebih banyak air.

Namun kalian perlu ingat bahawa air yang dimaksudkan di sini adalah air putih atau air kosong dan bukannya air yang bergula ya.

#4. Diet rendah karbohidrat

Diet yang turut dikenali sebagai ‘keto’ ini sudah menjadi trend sejak bertahun lagi ekoran pelbagai manfaatnya terhadap kesihatan tubuh badan.

Buat anda yang kurang mengerti, diet untuk kulit cantik bernama keto ini adalah
kaedah pemakanan yang mengurangkan pengambilan karbohidrat
.

Sama ada tidak langsung mengambilnya atau sekadar minimum sahaja (sekitar 20 ke 50 gram sehari), ia mampu membuat tubuh badan mengambil tenaga daripada cara yang lain.

Kebiasaannya, glukosa akan digunakan sebagai sumber tenaga namun proses ketosis ini akan membuat lemak yang akan digantikan sebagai bahan bakar tenaga.

Manfaatnya, BMI akan lebih stabil sekali gus menjadikan kulit anda lebih tegang dan cantik ekoran tiada lagi kedutan, jerawat atau jeragat akibat pengambilan karbohidrat.

#5. Diet cara lama

Lebih popular berbanding diet ‘keto’, diet yang turut dikenali sebagai diet ‘paleo’ ini juga dikatakan mempunyai banyak manfaat terhadap kesihatan.

Konsepnya juga amat mudah iaitu cuba untuk makan makanan yang diambil oleh nenek moyang kita dahulu kala kerana ia dipercayai lebih sihat.

Interpretasi moden bagi diet jenis ini adalah dengan lebih banyak mengambil daging, sayur-sayuran, buah-buahan serta kekacang.

Pun begitu, sehingga kini masih tidak terdapat bukti saintifik yang memperakui kebaikannya terhadap kulit!

Cuma mungkin diet jenis ini adalah lebih baik berbanding makan
makanan yang diproses, disejukbeku atau ditinkan
 seperti mana diet moden yang banyak diamalkan kini.

Namun harus diingatkan bahawa 5 diet untuk kulit cantik ini hanya sekadar ikhtiar yang tidak dijanjikan keberkesanannya.

Jadi, sila berjumpa doktor pakar kulit untuk mendapatkan rundingan atau ubatan yang benar mampu menyelesaikan masalah kulit anda.


Tiada Jalan Lain, COVID-19 Hanya Boleh Dihentikan Jika 50% Penduduk Dunia Buat 3 Perkara Ini!

Untuk mendapatkan lebih banyak info tentang coronavirus di Malaysia, sila dapatkannya di sini.

Seperti mana yang kita semua sedia maklum, seantero dunia kini sedang berdepan dengan wabak pandemik bernama COVID-19.

Negara kita juga tidak terkecuali dari penularan wabak berbahaya ini serta telah mencatatkan ribuan kes positif dan ratusan kematian.

Umum mengetahui
 penularan virus korona baharu
 adalah sangat membimbangkan dan di Malaysia, ini adalah situasi semasa:

[covid_19]

Persoalannya, apakah ada cara untuk menghentikan penularan wabak yang telah meragut banyak nyawa tidak berdosa ini?

Jawapannya, ya memang ada beberapa langkah yang sebenarnya mudah namun selalu kita lupa, leka dan alpa tentangnya!

Virus korona baharu masih tiada vaksin

Setiap penyakit memerlukan penawar. Malangnya, virus korona baharu adalah
 sejenis wabak baru yang masih belum mempunyai vaksin sehingga kini
.

Menurut Pertubuhan Kesihatan Dunia (WHO),
pihaknya masih lagi giat menjalankan kajian untuk mencari vaksin paling sesuai
 bagi mencegah pandemik ini.

Anda mungkin berminat dengan artikel ini:

Ada desas-desus yang mengatakan kita mungkin akan berjaya menemui vaksinasi COVID-19 selepas 1 atau 2 tahun dari sekarang yakni pada tahun 2021 atau 2022.

Sementara itu, bagaimana kita harus melawan pandemik yang telah menghuru-harakan dunia ketika ini?

Tidak lain tidak bukan, kita perlu mengamalkan satu cara hidup baharu yang dikenali sebagai ‘normal baharu’!

Normal baharu adalah senjata utama kita

Jika kita lihat atau dengar dari berita terkini dunia,
negara yang paling terjejas teruk akibat virus korona baharu ketika ini adalah Amerika Syarikat
.

Untuk pengetahuan anda, kes positif di sana telah melebihi 4 juta orang serta sudah mengakibatkan 100,000 lebih kematian.

Ramai pihak yang menyalahkan pergerakan protes perkauman serta kelemahan dari segi penguatkuasaan undang-undang di sana.

Hakikatnya, tiada siapa yang harus dipersalahkan melainkan diri sendiri kerana tidak mahu akur dengan kehidupan normal baharu yang wajar masyarakat seluruh dunia jalani bersama.

Baca juga:

PKP Akan Tamat Jika Malaysia Mampu Penuhi 6 Kriteria Ini!

Hikmah Di Sebalik PKP, Kajian Buktikan Orang Malaysia Pilih Amal Gaya Hidup Sihat

Apakah yang dimaksudkan dengan cara hidup baharu ini?

3 perkara yang boleh menghentikan COVID-19

Menurut kajian terkini yang diterbitkan dalam jurnal Public Library of Science (PLOS), hanya ada 3 perkara sahaja yang mampu menghentikan penularan virus korona baharu ini dari meruncing iaitu:

Amalan mencuci tangan dengan kerap

Penjarakan sosial

Pemakaian topeng muka

Kajian itu turut menambah, bagi menjadikan 3 perkara ini benar-benar berkesan, kira-kira 50% dari penduduk dunia perlu melakukannya secara bersama.

Mengapa 3 perkara ini sangat penting?

Pusat Pengendalian Dan Pencegahan Penyakit (CDC) mengatakan bahawa
amalan mencuci tangan dengan kerap
 dan
penjarakan sosial
 adalah sangat penting.

Mencuci tangan dengan kerap menggunakan air dan sabun atau cecair pembasmi kuman sangat penting bagi membunuh kuman, bakteria atau virus.

Kenapa ia perlu dilakukan dengan kerap
? Ini kerana kita tanpa sedar akan cenderung menyentuh atau memegang muka kita dengan jari atau tangan.

Ini kemudiannya meningkatkan risiko kita terkena jangkitan.

Sementara itu, penjarakan sosial pula adalah kunci untuk meratakan lengkungan graf jangkitan.

Jarak yang paling ideal untuk diamalkan adalah sekitar 1 meter atau lebih untuk kesan lebih baik.

Menurut Mayo Clinic mengenai pemakaian topeng muka, secebis kain yang turut dikenali sebagai pelitup/ penutup muka ini adalah sangat penting untuk mengelak jangkitan melalui udara, air atau titisan.

Jenis yang paling sesuai digunakan adalah jenis pembedahan dan bukannya kain
 seperti mana yang kebanyakan kita gunakan sekarang ini.

“3 perkara ini adalah kunci utama untuk melawan pandemik seperti mana yang dipersetujui oleh ramai pakar kesihatan awam di seluruh dunia,’ jelas Dr. Matthew G. Heinz yang merupakan Pakar Perubatan dari Tucson, Amerika Syarikat.

Situasi COVID-19 terkini di Malaysia

Mulai 1 Ogos 2020, kerajaan negara kita telah mewajibkan pemakaian topeng muka ketika berada di luar rumah.

Di samping itu, amalan mencuci tangan dengan kerap dan penjarakan sosial juga wajar diamalkan untuk kebaikan kita semua.

Bagi pengusaha perniagaan pula, mereka dikehendaki untuk mematuhi prosedur operasi standard (SOP) yang ditetapkan kerajaan.

Kesemua ini akan dipantau oleh penguatkuasa dan kegagalan pematuhannya akan dikenakan denda penalti yang telah ditetapkan.

Selebihnya,
bertanggungjawablah pada diri sendiri dalam usaha menentang pandemik virus korona baharu
 ini.

[mc4wp_form id=’115319″]


Bagaimana Untuk Membuat Serum Pembaikan Kulit Daripada Bahan-bahan di Rumah

Anda tidak perlu membelanjakan wang yang banyak hanya untuk kekal cantik memandangkan anda boleh membuat sendiri serum pembaikan kulit dari rumah anda untuk menghidrasikan kulit anda. Kebanyakan produk penjagaan kulit yang boleh didapati di kedai-kedai mengandungi kandungan bahan kimia berbahaya, bahan toksik, pewarna buatan dan banyak lagi kandungan yang boleh dipersoalkan yang mungkin tidak akan anda gunakan. Sekiranya anda berkeyakinan rendah dengan produk penjagaan kulit yang disediakan di kedai atau farmasi, anda mempunyai satu pilihan lain dengan menggunakan produk buatan sendiri yang boleh dibuat di rumah. Selain dapat menggunakan remedi berasaskan bahan semulajadi, anda boleh berjimat melalui pembelian bahan semulajadi yang murah dengan kesan yang sama hebat yang diberikan oleh produk-produk yang berharga mahal. Terdapat beberapa resipi untuk tujuan tertentu berkenaan bagaimana untuk memperbaiki permukaan kulit berasaskan bahan-bahan yang boleh didapati di rumah.

1. Pembersih muka

Pembersih muka adalah satu rutin penting untuk memastikan kulit sentiasa terhidrasi. Anda hanya memerlukan cecair sabun
castile
, air, minyak pati mengikut kesesuaian kulit anda dan carrier oil. Sabun
 castile
 membantu menanggalkan kotoran dan makeup tanpa merosakkan kulit dan carrier oil seperti minyak badam membantu melembapkan permukaan kulit dan memberikan sumber vitamin untuk menjadikan kulit kelihatan sihat. Didalam botol sabun, masukkan cecair sabun
castile
, minyak asas seperti minyak badam dan tambahkan minyak pati mengikut keinginan. Tambahkan air sehingga memenuhi botol untuk mencairkan sabun dan minyak pati dan goncang terlebih dahulu sebelum digunakan.

2. Skrub muka

Skrub muka yang dijual di kedai pada masa kini mengandungi
microbeads
 yang membantu menggelupaskan dan melicinkan kulit, tetapi malangnya, sisa
microbeads
 ini merosakkan alam sekitar. Sisa
microbeads
 tersebut akan melalui sinki dan paip dan berakhir di tasik-tasik, sungai dan laut dan akhirnya berada di dalam sumber makanan kita kerana ikan-ikan memakannya. Sebagai alternatif, anda boleh membuat skrub wajah anda sendiri dengan menggunakan sedikit bahan daripada dapur anda. Sediakan 1 sudu makan baking soda, 1 atau 2 titis minyak pati frankincense, 1 atau 2 titis minyak pati lavender dan sedikit air untuk campuran. Campurkan kesemua bahan dan masukkan kedalam bekas kecil. Guna 1 atau 2 sudu makan dan campurkannya dengan air untuk menjadikannya pes, kemudian sapukan pes tersebut keatas kulit dengan perlahan-lahan selama beberapa minit. Sebagai fakta, minyak pati frankincense mempunyai manfaat penyucian kepada kulit dan masyarakat Mesir Purba menggunakannya sebagai bahan peremajaan kulit wajah.

3. Toner

Fungsi
 toner
 adalah untuk menyeimbangkan tahap pH kulit terutamanya untuk jenis kulit berminyak dan menghalang daripada pertumbuhan jerawat. Salah satu bahan untuk resepi toner buatan rumah adalah cuka epal. Cuka epal dikenali melalui sifat anti-keradangan dan anti anti-bakteria dan bertindak dengan baik untuk merawat jerawat dan mengurangkan kemerah-merahan. Anda hanya perlu air bertapis, cuka epal, minyak pati lavender dan minyak pati frankincense sebagai bahan campuran. Untuk kulit normal atau kulit kering, campurkan ⅓ cuka epal bersamaan dengan ⅔ air bertapis, manakala bagi kulit berminyak, campurkan ½ bahagian cuka epal bersamaan dengan ½ air bertapis. Kemudian tambahkan beberapa titis minyak pati lavender dan frankincense dan simpannya didalam botol kecil pada suhu bilik. Guna toner sebanyak 2 kali dalam sehari; sekali selepas mandian pagi dan sekali lagi sebelum anda tidur.

4. Serum wajah

Anda mungkin terlihat serum wajah dengan harga yang mahal di kedai, tetapi sekiranya anda memerlukan serum wajah dengan harga berpatutan, tiada cara yang lebih baik berbanding dengan kaedah membuatnya sendiri dengan kesan yang sama. Apa yang anda perlu untuk mendapatkan tona kulit yang cantik dengan kedutan yang minimum adalah minyak asas seperti minyak pati frankincense, minyak pati lavender, minyak pati myrrh, minyak pati helichrysum dan minyak pati ros. Campurkan kesemuanya (beberapa titis untuk setiap minyak pati) didalam botol penitis dan isikan minyak pati
rosehip seed
 sehingga memenuhi botol tersebut. Gunakan serum wajah ini setiap pagi dan malam di kawasan wajah yang kelihatan kusam. Minyak
rosehip seed
 terbukti untuk memperbaiki kulit dan membantu menyeragamkan tona kulit berdasarkan kajian pengkaji daripada Universiti San Marcos.

5. Pelembap wajah

Untuk melembapkan kulit wajah dengan menggunakan bahan yang diperoleh daripada rumah, pemilihan minyak asas adalah sangat penting.
 Carrier oil
atau minyak asas diperbuat daripada beberapa jenis bunga, kekacang bahkan sayuran seperti badam, kacang macadamia, bijan, jojoba dan kelopak ros. Setiap satu memberikan manfaat masing-masing terhadap kesihatan kulit. Sebagai contoh, minyak jojoba berfungsi dengan baik untuk merawat kekeringan, penuaan dan kulit berminyak. Didalam resepi ini, minyak argan digunakan sebagai
 carrier oil
 kerana ia menyerap dengan cepat kedalam kulit tanpa rasa kesan berminyak. Campurkan 2 oz. minyak argan bersama-sama 15 titis minyak pati frankincense, 10 titis minyak pati lavender dan 10 titis minyak pati carrot seed. Simpan campuran tersebut didalam botol penitis dan gunakan 1 atau 2 titisan setiap pagi dan malam untuk melembapkan kulit anda seperti yang dikehendaki.

Kesemua bahan semulajadi adalah selamat untuk digunakan dengan jumlah campuran yang betul dan tepat. Tiada sebarang bahan kimia berbahaya yang ditambah kedalam campuran kerana anda membuat sendiri campuran tersebut dengan penggunaan bahan yang dipilih sendiri oleh anda. Anda boleh membuat serum pembaikian kulit anda untuk kegunaan sendiri atau menjadikannya sebagai hadiah kepada ahli keluarga dan rakan-rakan.


Ini 6 Cara Untuk Hilangkan Lemak Pada Perut

Anda sudah tidak tahan diejek buncit, boroi dan sebagainya
 angkara perut anda yang berlemak lagi berlapis? Sebab itulah anda kena tahu cara hilangkan lemak perut!

Apa yang mungkin membuat anda berputus asa adalah pelbagai cara telah dicuba namun tiada satupun yang membuahkan hasil.
Adakah cara yang dicuba selama ini salah
?

Tenang, ayuh bersama teruskan membaca artikel ini untuk tahu cara kurangkan lemak perut.

Kenapa wujudnya lemak pada perut?

Untuk pengetahuan anda, lemak pada perut itu akan wujud angkara lemak visceral – sejenis lemak degil yang meliputi dan mengelilingi organ di sekitar kawasan abdomen.

Sebenarnya, terdapat 3
punca utama lemak visceral ini berkumpul pada perut anda
 termasuklah:

Diet yang tidak sihat

Tidur yang tidak cukup

Kurang buat aktiviti fizikal

Dalam pada itu, stres juga mungkin boleh menjadi dalangnya kerana apabila kita sedang berada dalam tekanan, maka wujud juga risiko untuk kita makan lebih banyak.

Menurut Dr. W. Scott Butsch dari
Cleveland Clinic
, lemak pada perut mungkin akan mempengaruhi kaum lelaki dan perempuan dengan cara yang sedikit berbeza.

Golongan lelaki lebih berisiko untuk mengalami masalah lemak perut namun
wanita pula akan meningkat risikonya apabila mereka sudah memasuki usia menopaus
.

Apa cara hilangkan lemak perut?

Ramai individu yang mungkin menyangka dengan ikat perut dan berlapar sepanjang hari mampu membuat lemak perut berkurang padahal anda hanya menyiksa diri!

Ini kerana terdapat beberapa lagi cara hilangkan lemak perut yang ternyata lebih mudah, berkesan dan terbukti melalui kajian saintifik. Apakah antara cara tersebut?

#1. Elak makanan berlemak

Sudah terang lagi bersuluh, lemak merupakan punca yang paling utama wujudnya lemak pada perut dan ia wajar dielakkan sebagai cara kurangkan lemak perut anda.

Lemak khususnya jenis trans
 biasanya terkandung di dalam makanan diproses, makanan digoreng serta makanan segera yang ternyata tidak bagus untuk kesihatan anda.

Kajian selama 6 tahun mendapati mereka yang ambil banyak makanan tinggi lemak trans akan meningkat lemak perut sebanyak 33% dan ia memang tidak wajar diteruskan.

#2. Ambil makanan berserat

Bagi mengelak lemak berkumpul pada perut, ia perlu dibuang oleh sistem penghadaman dan makanan berserat sudah pasti akan membantu proses ini berjalan.

Antara sumber serat yang boleh kalian ambil
 adalah daripada variasi buah-buahan, sayur-sayuran, kekacang, bijirin dan lain-lain – dapatkan nasihat doktor tentangnya.

Kajian terhadap lebih 1,000 orang dewasa mendapati bahawa setiap 10 gram pengambilan serat mampu menurunkan 3.7% kadar lemak badan dalam masa 5 tahun.

Cara hilangkan lemak perut #3. Tidur dengan cukup

Ada satu mitos mengatakan, terlalu banyak tidur terutamanya selepas makan akan membuat perut menjadi buncit. Ya, ia mungkin benar namun anda masih perlu tidur.

Ini kerana tidur adalah penting bagi tahap kesihatan termasuklah berat badan anda. Dipercayai bahawa
 kita semua perlu tidur sekurang-kurangnya 7 jam sehari
.

Kajian mendapati bahawa kondisi gangguan tidur apnea di mana nafas terhenti seketika semasa sedang tidur, akan meningkatkan risiko lemak visceral terkumpul.

Kajian selama 16 tahun melibatkan 68,000 individu pula mendapati bahawa mereka yang tidur kurang daripada 5 jam sehari lebih cenderung untuk naik berat badan.

#4. Jangan ambil alkohol!

Alkohol memang tidak bagus untuk kesihatan fizikal dan mental anda terutamanya jika ia diambil dalam kuantiti yang terlalu banyak dan boleh buat perut boroi.

Kajian menunjukkan bahawa mereka yang minum lebih daripada 1 cawan alkohol sehari cenderung mempunyai lemak perut yang banyak berbanding yang tidak minum.

Kajian lain pula mempercayai bahawa ia juga akan meningkatkan risiko obesiti secara umumnya.
Adakah anda mahu risiko ini berlaku pada anda hanya kerana tabiat
?

#5. Kawal stres anda!

Percaya atau tidak,
stres boleh membuat lemak pada perut bertambah
 gara-gara kelenjar adrenal yang menghasilkan kortisol (hormon stres) menjadi lebih banyak.

Kajian menunjukkan bahawa kadar kortisol yang terlalu tinggi akan meningkatkan selera makan serta mendorong penyimpanan lemak berlebihan pada abdomen.

Sebagai cara hilangkan lemak perut, sila belajar cara untuk kawal stres. Aktiviti seperti yoga dan meditasi juga sudah tentu akan membuat anda lebih tenang bukan?

Cara hilangkan lemak perut #6. Bersenam

Tiada langkah lebih penting sebagai cara hilangkan lemak perut selain daripada bersenam. Dengan bersenam anda mampu mengurangkan berat badan berlebihan.

Selain itu, kajian mengatakan bahawa senaman aerobik adalah jenis senaman terbaik untuk membakar kalori dan menambah tahap kesihatan secara umumnya.

Oleh itu,
 bersenamlah dan lebih aktif dalam kehidupan
 agar masalah perut buncit atau boroi ini boleh hilang dan tidak lagi menimpa diri anda ya!


Berat Naik Mendadak Ketika Hamil & Doktor Suruh Kurangkannya? Apa Kata Cuba Cara Ini

Berat naik mendadak ketika hamil adalah perkara biasa yang akan dilalui oleh setiap individu wanita mengandung. Tetapi kalau berat anda menjadi berlebihan, bagaimana untuk mengurangkan berat?

Untuk mendapatkan lebih banyak info tentang Kehamilan, sila dapatkannya
di sini.

Berat naik mendadak ketika hamil

Kenaikan berat sepanjang
 tempoh kehamilan adalah normal tetapi bagi individu wanita yang sudah mempunyai
masalah
berat badan berlebihan, sudah tentu situasi ini mendatangkan dilema yang merungsingkan hati.

Namun, berita baiknya, terdapat kajian dan penyelidikan dijalankan mencadangkan bahawa mengurangkan berat ketika hamil adalah perkara yang dibolehkan dan ia mungkin akan memberikan manfaat.

Ini khususnya bagi individu wanita dengan berat yang berlebihan atau
mempunyai nilai BMI

melebihi 23.

Walau bagaimanapun, wanita hamil yang mempunyai berat badan normal sebelum mengandung mungkin tidak sesuai untuk mengurangkan berat.

Tetapi jika anda berasa perlu untuk menurunkan berat dan akan memperolehi manfaat daripadanya, anda disarankan untuk berbincang dengan doktor atau pakar perubatan terlebih dahulu, okay?

Berat yang disarankan

Sebelum kita fahami cara untuk mencegah masalah berat naik mendadak ketika hamil, anda harus tahu mengenai kenaikan berat yang disarankan bagi setiap individu wanita hamil mengikut BMI.

Wanita yang kekurangan berat badan dengan nilai BMI <18.5, perlu mendapatkan lebih banyak berat, dari 12.5 hingga 18 kilogram (kg)

Wanita dengan purata berat badan nilai BMI dari 18.5 – 22.9, perlu mendapat kira-kira 11.5 hingga 16 kg

Wanita yang mempunyai berat badan berlebihan dengan nilai BMI 23 hingga 26.9, sepatutnya menambah berat dari 7 hingga 11.5 kg

Manakala wanita dengan nilai BMI 27 dan ke atas disarankan untuk menambah berat antara 5 hingga 9 kg sahaja

Secara mudahnya, jika BMI anda adalah antara 18.5 hingga 22.9 sebelum mengandung, pastikan kenaikan berat badan anda sepanjang tempoh
kehamilan
 adalah tidak melebihi 16 kg.

Sebaliknya, jika BMI anda adalah tinggi
sebelum hamil
, kenaikan berat yang lebih rendah adalah amat digalakkan.

Berikut merupakan penambahan berat badan mengikut minggu yang dicadangkan untuk wanita hamil dengan purata BMI dari 18.5-22.9:

Minggu 1 hingga minggu 12 (trimester pertama): 0.9 hingga 2 kilogram

Minggu 13-26 (trimester kedua): 4 hingga 5 kilogram

Minggu 27-40 (trimester ketiga): 5 hingga 6 kilogram

Baca juga:

Selain Perut, Berat Juga Bertambah Pada 4 Bahagian Ini Semasa Hamil, Jom Bongkar!

Adakah Saya Berpeluang Untuk Hamil Meskipun Berat Berlebihan? Ini Jawapannya!

Tip cegah berat badan naik semasa hamil

Menggunakan alasan “makan untuk dua orang” adalah antara punca mengapa berat naik mendadak ketika hamil Berikut merupakan beberapa perkara yang boleh anda lakukan bagi menurunkan berat anda:

Mengurangkan berat dengan kawal pengambilan kalori

Anda memerlukan kalori untuk memastikan bayi anda membesar tetapi ia perlu diambil dalam kuantiti yang betul. Apa yang penting adalah untuk
mengawal kenaikan berat badan
 anda agar tidak terlalu cepat naik.

Anda boleh memilih untuk mengisi perut anda dengan sesuatu makanan yang lebih sihat seperti minum
susu
 skim, kentang bakar berbanding kentang goreng atau isi ayam bakar tanpa lemak menggantikan ayam goreng.

Ketika menyediakan makanan, pilihlah makanan yang dapat mengenyangkan anda untuk tempoh jangka panjang tetapi masih mempunyai kandungan
kalori yang rendah
. Antara contoh pilihan makanannya adalah:

Sayuran segar, terutama daun hijau

Buah-buahan dengan kandungan air tinggi, seperti tembikai

Isi ayam

Ikan

Bijirin gandum
 seperti oat

Mengurangkan berat dengan kawal jumlah makanan dan lemak

Pastikan saiz dan kuantiti hidangan makanan yang diambil adalah bersesuaian dan mempunyai kandungan nutrisi yang diperlukan. Walau bagaimanapun, anda tetap perlu memastikan ada pengambilan lemak dalam hidangan
makanan
anda.

Ini kerana
sesetengah jenis lemak
 adalah penting dalam membantu perkembangan bayi dalam kandungan anda. Sebaiknya pengambilan makanan bergoreng, (jika anda terlalu teringin untuk makan makanan sebegitu), ambillah dalam kuantiti yang terkawal.

Elakkan berat naik mendadak ketika hamil dengan bersenam

Siapa kata wanita hamil tidak boleh bersenam atau melakukan aktiviti fizikal?

Anda masih boleh melakukan senaman tetapi pastikan ia adalah bersesuaian dengan keadaan fizikal anda. Anda boleh memilih untuk mengikuti
kelas yoga
 pranatal atau hanya berjalan kaki mengelilingi taman.

Paling penting luangkan sedikit masa untuk melakukan aktiviti fizikal.

Kawallah berat dengan baik

Berat naik mendadak ketika hamil boleh mendatangkan beberapa risiko masalah kesihatan kepada anda dan bayi dalam kandungan seperti
kelahiran pramatang
, diabetes, tekanan darah tinggi dan kecacatan kelahiran.

Jadi pastikan anda mengawal pemakanan serta melakukan senaman yang bersesuaian untuk memastikan anda kekal aktif dan sihat.


Betul Ke Susu Ibu Punca Baby Kuning? Ayuh Ketahui Sebab Jaundis Pada Si Kecil

Ada yang percaya bahawa susu ibu boleh jadi punca
baby
 kuning atau jaundis. Adakah ia fakta atau mitos semata-mata? Sila ikuti artikel untuk tahu
punca baby demam kuning
 dengan lebih mendalam lagi!

Untuk mendapatkan lebih banyak info tentang Keibubapaan, sila dapatkannya
di sini.

Susu ibu jadi punca
baby
 kuning?

Jaundis atau kekuningan pada kulit dan mata adalah perkara biasa
bagi bayi baru lahir.

Untuk pengetahuan anda, lebih daripada 50% bayi baru lahir mengalami demam kuning atau jaundis dalam masa beberapa hari selepas kelahiran.

Kebiasaannya apabila bayi baru lahir didapati mengalami jaundis, doktor akan menyarankan agar
bayi diberikan susu ibu dengan secukupnya
.

Tetapi dalam keadaan yang sangat jarang berlaku, bayi mungkin mengalami demam kuning disebabkan susu ibu sendiri.

Jadi, apakah sebenarnya kaitan antara jaundis yang dialami bayi dengan susu ibu?

Susu ibu & punca
baby
 kuning

Terdapat dua jenis demam kuning yang berkaitan dengan penyusuan badan iaitu demam kuning susu ibu
(breast milk demam kuning)
 dan demam kuning penyusuan susu ibu
(breastfeeding demam kuning).

Dalam kebanyakan hal, punca
baby
 kuning mungkin disebabkan penyusuan susu ibu, iaitu kerana tidak menyusu dengan mencukupi.

Dalam keadaan ini, anda akan
disarankan untuk menyusukan bayi
 anda sekerap mungkin, agar lebih banyak bilirubin dibuang daripada badan bayi.

Doktor anda mungkin akan menyarankan tip-tip berikut untuk bayi jaundis:

Sejurus selepas kelahiran, pegang bayi anda kulit ke kulit supaya menggalakkan bayi
menekap di payudara
. Letak bayi di dada sekerap mungkin.

Susukan bayi sejurus selepas kelahiran dan sekerap mungkin dalam beberapa hari pertama. Lebih kerap bayi menyusu, lebih kerap bayi akan membuang dan menyingkirkan bilirubin.

Pam susu anda untuk diberikan kepada bayi, jika perlu
.

Jika
bayi anda kerap mengantuk
, pam susu kolostrum dan berikan menggunakan cawan atau sudu.

Hubungi konsultan laktasi untuk pemeriksaan teknik menyusu untuk memastikan semuanya berjalan lancar.

Ketahui
isyarat lapar bayi
 anda dan segera bertindak balas! Jangan tunggu sampai bayi anda menangis untuk mula memberinya makan.

Pastikan anda menyusu sekurang-kurangnya 8 hingga 12 kali dalam tempoh 24 jam.

Jika bayi anda tidak bangun sendiri dalam tempoh 3 jam, kejutkan untuk menyusukannya.

Buka pakaian bayi anda dan biarkan lampin sahaja agar bayi terjaga sewaktu menyusu dan menyusu dengan betul.

Teruskan menyusu.
Jangan memberikan air
 untuk menyingkirkan bilirubin.

Demam kuning susu ibu
(breast milk demam kuning)
pula adalah penyakit kuning dalam bayi yang berlaku seminggu selepas kelahiran.

Keadaan ini sangat jarang berlaku dan dilaporkan terjadi dalam kurang daripada 3% bayi.

Keadaan ini kadang-kadang boleh bertahan sehingga 12 minggu, tetapi jarang menyebabkan komplikasi pada bayi yang sihat dan menyusu baik.

Punca
baby
 kuning disebabkan susu ibu tidak diketahui. Walau bagaimanapun, ia mungkin terkait dengan bahan dalam
susu badan
 yang menghalang protein tertentu dalam hati bayi daripada memecahkan bilirubin.

Keadaan ini juga boleh diwarisi dalam keluarga.

Maklumat ini mungkin menimbulkan kerisauan bagi para ibu yang mengesyaki anak mereka mengalami jaundis susu ibu.

Pun begitu, anda tidak boleh berhenti menyusu
 jika anda khawatir bayi anda mungkin mengalami demam kuning susu melainkan atas arahan doktor.

Baca juga:

11 Jenis Makanan Ini Ibu Menyusu Perlu Ambil Dan Elak Jika Baby Ada Jaundis

Tahap Bacaan JAUNDIS Bayi Ini Tanda Bahaya, Ibu Jangan Terleka!

Simptom bahaya jaundis

Walaupun penyakit jaundis merupakan satu masalah biasa yang sering dialami oleh kebanyakan bayi, tetapi ia bukanlah satu perkara yang boleh dipandang remeh.

Selain mengetahui punca
baby
 kuning, ibu juga perlu mengenal pasti simptom jaundis seperti:

Kulit bayi kelihatan kuning terutama di kawasan paha atau kaki.

Bayi tidak aktif, kurang menyusu atau kurang kencing (kurang enam kali sehari)

Bayi asyik merengek, menangis dengan suara nyaring

Najis bayi kelihatan kelabu pucat (najis bayi biasanya berwarna kuning)

Bayi yang mendapat jaundis berterusan melebihi dua minggu perlu mendapat pemeriksaan segera kerana bayi mungkin mempunyai masalah berkaitan hati, kekurangan hormon tiroid (boleh menyebabkan kecacatan otak jika lewat dirawat) atau jangkitan kuman.

Jaundis mudah dirawat, tetapi jika tahap jaundis tinggi boleh membawa komplikasi buruk seperti gangguan otak, masalah pembelajaran dan membahayakan nyawa bayi itu sendiri.

Ibu yang mempunyai
masalah penyusuan
 boleh mendapat bantuan nasihat doktor dan kumpulan sokongan penyusuan susu ibu. Segera dapatkan rawatan jika keadaan jaundis bayi berlarutan.